hotchpotch/miracl-hf-unified huggingface dataset:
จังหวัดของประเทศสเปน
ประเทศสเปนและแคว้นปกครองตนเองของประเทศสเปนแบ่งเขตการปกครองย่อยออกเป็น จังหวัด (สเปนและ; ; ) รวมทั้งหมด 50 จังหวัด ระบบจังหวัดของสเปนได้รับการรับรองในรัฐธรรมนูญ ค.ศ. 1978 แต่มีต้นกำเนิดย้อนไปได้ถึง ค.ศ. 1833 เซวตา, เมลียา และปลาซัสเดโซเบรานิอาไม่ได้เป็นส่วนหนึ่งของจังหวัดใด
นาฬิกาสิบสองชั่วโมง
นาฬิกาสิบสองชั่วโมง เป็นระบบการนับเวลาแบบตะวันตก ควบคู่กันไปกับนาฬิกาหกชั่วโมงที่ใช้ตามประเพณีไทยดั้งเดิม เช่นเดียวกับระบบอื่นที่ใช้กันทั่วไป ระบบดังกล่าวนับว่าหนึ่งวันมียี่สิบสี่ชั่วโมง แต่ในหนึ่งวันจะแบ่งออกเป็นสองส่วน ส่วนสิบสองชั่วโมง
วิธีนับเวลาแบบตะวันตก แบ่งเป็น 2 ช่วง คือ ก่อนเที่ยง กับ หลังเที่ยง เมื่อเทียบกับของไทยดั้งเดิมตามประเพณี แบ่งเป็น 3 ช่วงหลัก คือ โมง ทุ่ม และตี
“ก่อนเที่ยง” นับตั้งแต่เที่ยงคืนจนถึงเช้าห้า ส่วน “หลังเที่ยง” จะนับตั้งแต่เที่ยงวันจนถึงห้าทุ่ม
ระบบนี้ใช้กันมาในบางรูปแบบตั้งแต่สมัยราชอาณาจักรอยุธยา แต่ได้รับการจัดให้เป็นหมวดหมู่คล้ายกับในปัจจุบันในปี พ.ศ. 2444 โดยพระบาทสมเด็จพระจุลจอมเกล้าเจ้าอยู่หัว ในราชกิจจานุเบกษาเล่ม 17 หน้า 206 ทุกวันนี้ ระบบดังกล่าวใช้ในการสนทนาระดับไม่เป็นทางการเท่านั้น
ฮันแนส โซร์ ฮัตล์โตร์ซอน
ฮันแนส โซร์ ฮัตล์โตร์ซอน (; เกิดวันที่ 27 เมษายน ค.ศ. 1984) เป็นผู้ผลิตภาพยนตร์ และนักฟุตบอลอาชีพชาวไอซ์แลนด์ ปัจจุบันเล่นในตำแหน่งผู้รักษาประตูให้กับสโมสรฟุตบอลราเนอส์และทีมชาติไอซ์แลนด์
พระมงคลศีลาจารย์ (คร่ำ ยโสธโร)
พระมงคลศีลาจารย์ (หลวงปู่คร่ำ ยโสธโร) อดีตเจ้าอาวาสวัดวังหว้า และอดีตเจ้าคณะหมวดเนินฆ้อ อดีตเจ้าคณะตำบลเนินฆ้อ ท่านเป็นพระที่มีอายุยืนยาว และมีเมตตาธรรมสูง ท่านพัฒนาวัดวังหว้า จนมีความเจริญรุ่งเรืองในทุกๆ ด้าน และให้ความสำคัญของการศึกษากับโรงเรียนวัดวังหว้าเป็นอย่างมาก เช่น ไปตัดไม้มาเพื่อสร้างอาคารเรียน และบริจาคเงินเพื่อการศึกษาต่างๆ มากมาย
หลวงปู่ท่านมีนามเดิมว่า " คร่ำ " นามสกุล " อรัญวงศ์ " ท่านเกิดเมื่อวันพุธ แรม 10 ค่ำ เดือน 11 ปีระกา ตรงกับวันที่ 20 ตุลาคม พ.ศ. 2440 ณ บ้านวังหว้า ตำบลวังหว้า อำเภอแกลง จังหวัดระยอง โยมบิดาชื่อ นายครวญ โยมมารดาชื่อ นางต้อย อรัญวงศ์ หลวงปู่ท่านเป็นบุตรคนโต ในจำนวนพี่น้องทั้งหมด 4 คน เป็นชาย 3 คน หญิง 1 คน ได้แก่
หลวงปู่คร่ำเมื่อเยาว์วัย อายุได้ 11 ปี บิดาของท่านได้นำไปฝากไว้ ณ วัดวังหว้า จังหวัดระยอง เพื่อรับการศึกษาตามประเพณีในสมัยนั้น หลวงปู่ได้เรียนอักษรสมัยประถมในแบบ ก. กา และศึกษาหนังสือขอม จนมีความสามารถอ่านออกเขียนได้เป็นอย่างดี
เมื่อหลวงปู่คร่ำอายุได้ 20 ปี บริบูรณ์ ท่านได้อุปสมบท ณ วัดวังหว้า จังหวัดระยอง ในวันจันทร์ แรม 7 ค่ำ เดือน 7 ซึ่งตรงกับวันที่ 11 มิถุนายน พ.ศ. 2460 โดยมี
ได้รับฉายาทางธรรมว่า " ยโสธโร " แปลว่า ผู้ทรงไว้ซึ่งยศ
หลวงปู่คร่ำ ได้มรณภาพด้วยโรคชรา เมื่อวันจันทร์ ขึ้น 2 ค่ำ ปีฉลู ตรงกับวันที่ 1 ธันวาคม พ.ศ. 2540 เวลา 14.20 น. ด้วยอาการสงบ ณ โรงพยาบาลสมิติเวชศรีราชา อำเภอศรีราชา จังหวัดชลบุรี รวมอายุได้ 100 ปี พรรษาที่ 80
เกนนาดี โรจเดียซ์เตวนสกี
เกนนาดี นีโคลาเยวิช โรจเดียซ์เตวนสกี (; 4 พฤษภาคม 1931 – 16 มิถุนายน 2018) เป็นวาทยากรชาวโซเวียตและรัสเซีย ศิลปินของประชาชนสหภาพโซเวียต (1976) และ วีรชนแรงงานแห่งสังคมนิยม (1990)
โรจเดียซ์เตวนสกีเกิดที่กรุงมอสโก พ่อแม่ของเขาเป็นวาทยากรและนักนิเทศศาสตร์ นีโคไล อะโนซอฟ และนักร้องโซปราโน นาตาเลีย โรจเดียซ์เตวนสกายา ชื่อของเขาคือ เกนนาดี นีโคลาเยวิช อะโนซอฟ แต่เขาได้รับเอานามสกุลเดิมของแม่รูปแบบผู้ชายสำหรับอาชีพของเขา เพื่อหลีกเลี่ยงการเห็นแก่ญาติ แต่จิตรกร P.N. Anosov ซึ่งเป็นน้องชายของเขายังคงใช้ชื่อของบิดาเอาไว้
โรจเดียซ์เตวนสกีเรียนดนตรีกับพ่อของเขาที่วิทยาลัยดนตรีมอสโก และเรียนเปียโนกับ Lev Oborin เขาเป็นที่รู้จักจากการบรรเลงบัลเลต์ของไชคอฟสกี เรื่อง "เดอะนัทแครกเกอร์" ที่โรงละครบอลชอย ตอนอายุ 20 ปี เขาได้สร้างชื่อเสียงอย่างรวดเร็ว เขาบรรเลงเพลงของนักประพันธ์เพลงของโซเวียตหลายครั้งรวมไปถึง "Le soleil des Incas" ของ Edison Denisov (1964) เช่นเดียวกับการเปิดตัวเพลง "A Midsummer Night's Dream" ของ Benjamin Britten รอบปฐมทัศน์ และบรรเลง "ซิมโฟนีหมายเลข 4" ของ ดมีตรี ชอสตโกวิช ในเทศกาล Edinburgh Festival 1962
เกนนาดี โรจเดียซ์เตวนสกี เสียชีวิตในวันที่ 16 มิถุนายน 2018
การปิดกั้นเยอรมนี (ค.ศ. 1939-1945)
การปิดกั้นเยอรมนี (ค.ศ. 1939-1945) เป็นรู้จักกันดีคือสงครามทางเศรษฐกิจ ได้ถูกนำมาใช้ในช่วงสงครามโลกครั้งที่สอง โดยสหราชอาณาจักรและฝรั่งเศสในการออกคำสั่งเพื่อยับยั้งการขนส่งทรัพยากรต่าง ๆ อย่างแร่ธาตุ โลหะ อาหาร และสิ่งทอที่จำเป็นโดยนาซีเยอรมนีและต่อมาฟาสซิสต์อิตาลี ในคำสั่งเพื่อสนับสนุนความพยายามการทำสงครามของพวกเขา สงครามทางเศรษฐกิจประกอบด้วยส่วนใหญ่ของการปิดกั้นทางทะเลซึ่งก่อตั้งให้เป็นส่วนหนึ่งของยุทธการแห่งแอตแลนติกที่กว้างขวาง และรวมทั้งการทำให้หมดโอกาสซื้อทรัพยากรสงครามจากประเทศที่เป็นกลางเพื่อขัดขวางไม่ให้ขายให้กับข้าศึก
มีสี่ช่วงเวลาที่ชัดเจนของการปิดกั้น ช่วงแรกเป็นช่วงเริ่มต้นของสงครามในยุโรปในเดือนกันยายน ค.ศ. 1939 ถึงจุดสิ้นสุดของสงครามลวง ในระหว่างที่ฝ่ายสัมพันธมิตรและฝ่ายอักษะ ทั้งสองฝ่ายต่างได้สกัดกั้นการเดินเรือมหาสมุทรที่เป็นกลางเพื่อยึดการขนส่งที่มีเส้นทางไปยังศัตรู ในขณะที่ท่าเรือในสเปนได้ถูกใช้เพื่อการขนส่งนำเข้าวัสดุสงครามจากเยอรมนี ช่วงที่สองได้เริ่มต้นขึ้นภายหลังฝ่ายอักษะได้ยึดครองดินแดนส่วนใหญ่ในทวีปยุโรปอย่างรวดเร็วซึ่งทำให้พวกเขาสามารถควบคุมศูนย์กลางอุตสาหกรรมและเกษตรกรรม ช่วงที่สามนับตั้งแต่จากปลายปี ค.ศ. 1941 ภายหลังจากได้เริ่มต้นด้วยการทำสงครามระหว่างสหรัฐอเมริกาและจักรวรรดิญี่ปุ่น ช่วงสุดท้ายได้เข้ามาภายหลังจากกระแสสงครามได้พลิกกลับให้กับฝ่ายอักษะ ภายหลังจากทหารได้พ่ายแพ้และสูญเสียอย่างหนักขึ้นและภายหลังดีเดย์ ซึ่งได้นำไปสู่การถอนตัวอย่างทีละน้อยจากดินแดนยึดครองในการเผชิญหน้าการรุกทางทหารของฝ่ายสัมพันธมิตรอย่างล้มหลาม
ปฏิบัติการวุนเดอร์ลันด์
ปฏิบัติการวุนเดอร์ลันด์ () เป็นปฏิบัติการขนาดใหญ่ที่ได้ดำเนินการในช่วงฤดูร้อน ปี ค.ศ. 1942 โดยครีกซมารีเนอในห้วงทะเลของเส้นทางเดินเรือทะเลสายเหนือใกล้กับมหาสมุทรอาร์กติก ฝ่ายเยอรมันได้รู้ว่าเรือหลายลำของกองทัพเรือโซเวียตต้องหาที่หลบภัยในทะเลคารา เป็นเพราะได้รับการปกป้องก้อนน้ำแข็งที่ปกคลุมไว้ในช่วง 10 เดือนของปี ปฏิบัติการทางทะเลครั้งนี้เพื่อเข้าสู่ทะเลคาราในช่วงฤดูร้อนที่จะทำให้น้ำแข็งละลายและทำลายเรือรัสเซียให้ได้มากที่สุดเท่าที่จะทำได้ รหัสนามคือ ปฏิบัติการวุนเดอร์ลันด์
กบฏซีเรียกลุ่มชาวเติร์ก
กบฏซีเรียกลุ่มชาวเติร์ก (; อักษรย่อ: TFSA) บางส่วนจัดเป็นกองทัพแห่งชาติซีเรีย (; ) โดยตุรกีตั้งแต่วันที่ 30 พฤษภาคม ค.ศ. 2017 เป็นโครงสร้างฝ่ายค้านซีเรียติดอาวุธแบบไม่เป็นทางการ ซึ่งประกอบด้วยอาหรับซีเรีย และกลุ่มกบฏชาวเติร์กในซีเรียที่ปฏิบัติการในภาคเหนือของซีเรีย ส่วนใหญ่เป็นส่วนหนึ่งของปฏิบัติการโล่ยูเฟรทีส หรือกลุ่มที่มีการเคลื่อนไหวในพื้นที่ซึ่งเป็นพันธมิตรกับกลุ่มที่มีส่วนร่วมในปฏิบัติการ
เป้าหมายโดยรวมของกลุ่มคือการช่วยตุรกีในการสร้าง"เขตปลอดภัย"ในประเทศซีเรีย และจัดตั้ง"กองทัพแห่งชาติ" ซึ่งจะดำเนินการในฝั่งที่ได้รับผลมาจากปฏิบัติการโล่ยูเฟรทีสและศูนย์กลางทางยุทธวิธีฮาวาร์คีลิส พวกเขาเป็นฝ่ายตรงข้ามของกองกำลังประชาธิปไตยซีเรีย (เอสดีเอฟ), ไอเอสไอแอล และกองทัพบกอาหรับซีเรียของรัฐบาลซีเรีย แม้กระนั้น พวกเขามีการสู้รบน้อยมากกับกองทัพบกซีเรีย นอกจากนี้ กบฏซีเรียกลุ่มชาวเติร์กยังมียังมีการบังคับใช้กฎหมายเทียบเท่า โดยตำรวจเสรี ซึ่งได้รับการสนับสนุนจากตุรกี แต่แบ่งแยกออกจากกบฏซีเรียกลุ่มชาวเติร์ก
คิโนซีเลียม
คิโนซีเลียม () เป็นซีเลียชนิดพิเศษที่ยอดของเซลล์ขนในเยื่อรับความรู้สึกของหูชั้นในของสัตว์มีกระดูกสันหลัง
คิโนซีเลียมพบอยู่ที่ผิวส่วนยอดของเซลล์ขน และมีบทบาททั้งในกำเนิดสัณฐานของมัดขนและในการถ่ายโอนแรงกลเป็นกระแสประสาท (mechanotransduction)
แรงสั่น (ไม่ว่าจะเป็นการเคลื่อนไหวหรือคลื่นเสียง) จะเบนมัดขน มีผลเป็นการลดขั้ว (depolarization) หรือการเพิ่มขั้ว (hyperpolarization) ของเซลล์ขน
โดยทั้งสองจะมีผลเป็นการถ่ายโอนสัญญาณคือมีการหลั่งสารสื่อประสาท
เซลล์ขนแต่ละตัวจะมีคิโนซิลเลียมอันเดียวที่มีองค์ประกอบเป็นไมโครทิวบูล
ก่อนกำเนิดสัณฐาน (morphogenesis) ของมัดขน คิโนซิลเลียมจะอยู่ที่ตรงกลางผิวส่วนยอดของเซลล์ขนโดยล้อมรอบด้วยไมโครวิลไลระหว่าง 20-300 อัน
ในระหว่างกำเนิดสัณฐาน คิโนซิลเลียมจะย้ายไปอยู่ที่ขอบเซลล์โดยเป็นตัวกำหนดทิศทางของมัดขน
เพราะเมื่อคิโนซิลเลียมย้ายที่ ไมโครวิลไลที่อยู่ล้อมรอบก็จะเริ่มยาวขึ้นกลายเป็นขน stereocilia ที่มีองค์ประกอบเป็นใยโปรตีน actin
ในสัตว์เลี้ยงลูกด้วยนมจำนวนมาก คิโนซีเลียมจะฝ่อเมื่อมัดขนเจริญเต็มที่แล้ว
การเคลื่อนไหวของมัดขนโดยเป็นผลจากการไหลของน้ำ endolymph
จะทำให้ช่องโพแทสเซียมบน stereocilia เปิด
โดยเป็นผลจากแรงดึงของ stereocilia ต่อ stereocilia ที่อยู่ติดกันผ่านใยเชื่อมปลายที่ยึด stereocilia เข้าด้วยกัน (ปกติยึดเป็นลำดับคือจากเซลล์ยาวสุดต่อ ๆ ไปยังเซลล์สั้นสุด) ซึ่งมีผลลดขั้วเซลล์ขน
รูปแบบการลดขั้วเช่นนี้ไม่ควรสบสนกับการลดขั้วที่สามัญกว่านี้ ซึ่งรวมการไหลของไอออน Na เข้าเซลล์ในขณะที่ช่องโพแทสเซียมยังคงปิด
องค์ประกอบของน้ำ endolymph จะคล้ายกับน้ำในเซลล์ (คือมี K มากกว่า และ Na น้อยกว่า) มากกว่าเมื่อเทียบกับน้ำคู่กันคือ perilymph ซึ่งคล้ายกับน้ำสมองร่วมไขสันหลัง (คือมี Na มากกว่า และมี K น้อยกว่า)
การลดขั้วจะเปิดช่องแคลเซียมที่เปิดปิดด้วยศักย์ไฟฟ้า (voltage gated calcium channel)
การไหลเข้าของเแคลเซียมก็จะจุดชนวนให้เซลล์ปล่อยสารสื่อประสาทแบบเร้าจากถุงเล็กในเซลล์เข้าไปในไซแนปส์
ต่อจากนั้น นิวไรต์หลังไซแนปส์ก็จะส่งศักยะงานไปยังปมประสาท Scarpa's ganglion
ในระบบการทรงตัวของหูชั้นใน มีคิโนซีเลียมทั้งใน crista ampullaris ของหลอดกึ่งวงกลมและในเยื่อรับความรู้สึกของ utricle และ saccule
เป็นซีเลียยาวสุดบนเซลล์ขนโดยอยู่ข้าง ๆ ขน stereocilia อีก 40-70 อัน
เมื่อร่างกายเคลื่อนไหว เซลล์ขนจะลดขั้วเมื่อ sterocilia เบนไปทางคิโนซีเลียม
การลดขั้วของเซลล์ขนก็จะเป็นเหตุให้หลั่งสารสื่อประสาท และการเพิ่มความถี่การยิงสัญญาณประสาทในเส้นประสาทสมองที่ 8
เทียบกับเมื่อ sterocilia เบนออกจากคิโนซีเลียม ซึ่งทำให้เซลล์เพิ่มขั้วและลดการหลั่งสารสื่อประสาท ซึ่งลดความถี่การยิงสัญญาณของเส้นประสาทสมอง
ผิวส่วนยอดของเซลล์ขนที่รับความรู้สึกในปลา ปกติจะมี stereocilia เป็นจำนวนมาก และมีคิโนซีเลียมที่ยาวกว่ามากเส้นหนึ่ง
โดยไม่เหมือนสัตว์เลี้ยงลูกด้วยนม คิโนซีเลียมจะไม่ฝ่อคือกลายเป็นส่วนหนึ่งของมัดขนหลังจากเซลล์ขนเจริญเต็มที่แล้ว
การเบนของ stereocilia ไปยังหรือจากคิโนซีเลียมจะเพิ่มหรือลดการยิงสัญญาณของเซลล์ประสาทรับความรู้สึกที่มีปลายอยู่ที่ผิวเซลล์ขนส่วนฐาน
เซลล์ขนของปลาและกบบางชนิดใช้ตรวจจับการเคลื่อนไหวของน้ำที่อยู่รอบ ๆ ตัว
โดยเซลล์ขนจะฝังอยู่ในส่วนยื่นคล้ายวุ้นที่เรียกว่า cupula
ดังนั้น จึงไม่เห็นและไม่ปรากฏบนผิวหนังของปลาและกบ
กระดูกห้องหูชั้นใน
กระดูกห้องหูชั้นใน
เป็นกำแพงกระดูกแข็งกั้นรอบหูชั้นในที่อยู่ในส่วน petrous ของกระดูกขมับ
โดยมีส่วนสามส่วนคือ โพรงหน้า (vestibule) ที่อยู่ตรงกลาง หลอดกึ่งวงกลมที่อยู่ด้านบนหลัง และคอเคลียที่อยู่ด้านหน้า
ซึ่งล้วนเป็นช่องในกระดูกบุด้วยเยื่อหุ้มกระดูก (periosteum)
และบรรจุด้วยน้ำใส ๆ ที่เรียกว่า perilymph ซึ่งล้อมเยื่อห้องหูชั้นใน (membranous labyrinth) ที่อยู่ภายในและเต็มไปด้วยน้ำอีกอย่างคือ endolymph
เยื่อห้องหูชั้นในเป็นส่วนที่มีโครงสร้างรับความรู้สึกของระบบการได้ยินคือคอเคลีย และของระบบการทรงตัว คือหลอดกึ่งวงกลม utricle และ saccule
ในระบบการจำแนกกระดูกแตกอย่างหนึ่ง การพบกระดูกขมับแตกที่กระดูกห้องหูชั้นในด้วยเอกซเรย์คอมพิวเตอร์ สามารถพยากรณ์ภาวะแทรกซ้อนรวมทั้งปัญหาเส้นประสาทเฟเชียล, การเสียการได้ยินเนื่องจากประสาทรับความรู้สึก (sensorineural deafness) และน้ำสมองร่วมไขสันหลังไหลจากหู (cerebrospinal fluid otorrhea)
ในภาพเอกซเรย์ กระดูกห้องหูชั้นในจะปรากฏเป็นส่วนทึบสุดของกระดูกขมับ
เยื่อห้องหูชั้นใน
เยื่อห้องหูชั้นใน
เป็นหลอดและช่องที่เต็มไปด้วยน้ำ endolymph ซึ่งมีอวัยวะรับความรู้สึกสำหรับการทรงตัวและการได้ยิน
เพราะเยื่ออยู่ภายในกระดูกห้องหูชั้นในก็จึงมีรูปร่างทั่ว ๆ ไปคล้ายกับกระดูก
แต่มันก็เล็กกว่าพอสมควร และแยกออกจากกระดูกโดยส่วนหนึ่งด้วยน้ำที่อยู่ในระหว่างคือ perilymph
แม้มีบางส่วนซึ่งติดกับกระดูกที่เป็นกำแพง
เยื่อห้องหูชั้นในเต็มไปด้วยน้ำที่เรียกว่า endolymph
และกำแพงของเยื่อจะบุด้วยใยประสาทจากเส้นประสาทคอเคลีย ซึ่งเป็นสาขาหนึ่งในสองสาขาของ vestibulocochlear nerve 
โดยอีกสาขาหนึ่งก็คือ vestibular nerve
ภายในโพรงหน้า (vestibule) ของห้องกระดูก เยื่อจะไม่คงอยู่ในรูปของกระดูก แต่จะมีถุงเป็นเยื่อสองถุง คือ utricle และ saccule
เยื่อยังเป็นที่อยู่ของหน่วยรับความรู้สึกต่าง ๆ ที่พบในหูชั้นในด้วย
Cochlear aqueduct
ด้านใน (medial) ของช่องแครอทิด (carotid canal) ใกล้ ๆ ริมด้านหลังของมันโดยอยู่ข้างหน้าแอ่งคอ (jugular fossa) จะเป็นแอ่งรูปสามเหลี่ยม
ที่ยอดของแอ่งรูปสามเหลี่ยมมีช่องเล็ก ๆ คือ cochlear aqueduct หรือ aqueduct of cochlea () 
ซึ่งเป็นส่วนต่อโดยเป็นท่อจากเยื่อดูรา 
เป็นจุดส่งหลอดเลือดดำจากคอเคลียไปเชื่อมกับหลอดเลือดดำที่คอ (jugular vein)
เป็นส่วนเชื่อมช่อง subarachnoid space ที่มีน้ำสมองร่วมไขสันหลัง (cerebrospinal fluid) กับช่องที่เต็มไปด้วยน้ำ perilymph ของคอเคลียอันเป็นส่วนของระบบการได้ยินเข้าด้วยกัน
โดยช่องของคลอเคลียก็ต่อเนื่องกับช่องที่เต็มไปด้วยน้ำ perilymph ของระบบการทรงตัวด้วย
Ductus reuniens
ในมนุษย์ ductus reuniens หรือ canalis reuniens of Hansen เป็นส่วนของหูชั้นใน
ซึ่งเชื่อมส่วนล่างของ saccule ที่ริม ๆ ส่วนของระบบการทรงตัว กับ cochlear duct ซึ่งเป็นส่วนของระบบการได้ยินในห้องหูชั้นใน
ดังนั้น จึงเป็นการเชื่อมเยื่อห้องหูชั้นในที่เต็มไปด้วยน้ำ endolymph ของสองระบบเข้าด้วยกันด้วย
การทดสอบด้วยความเย็นร้อน
ในการแพทย์ การทดสอบด้วยความเย็นร้อน () 
เป็นการทดสอบระบบการทรงตัว/หลอดกึ่งวงกลม/ก้านสมอง/สมองใหญ่/vestibulo-ocular reflex 
และสามารถใช้ช่วยวินิจฉัยเนื้องอกเส้นประสาทแบบ vestibular schwannoma (acoustic neuroma)
โดยใส่น้ำเย็นหรืออุ่น หรือเป่าลมเย็นหรืออุ่น เข้าที่ช่องหูภายนอกทีละข้าง
เป็นการทดสอบที่พัฒนาขึ้นโดยแพทย์โสตวิทยาชาวออสโตร-ฮังการี Robert Bárány ผู้ต่อมาได้รับรางวัลโนเบลสาขาสรีรวิทยาหรือการแพทย์ปี ค.ศ. 1914 เพราะการค้นพบนี้
แพทย์ นักโสตสัมผัสวิทยา และผู้ประกอบการมืออาชีพอื่น ๆ มักใช้การทดสอบนี้เพื่อยืนยันการทำงานไม่เท่ากันทั้งสองข้างของระบบการทรงตัวนอกประสาทส่วนกลาง
โดยบางครั้งใช้เป็นส่วนย่อยของการทดสอบการเคลื่อนไหวของตาที่ไม่ได้อยู่ใต้อำนาจจิตใจ คือ electronystagmography (ENG) เพื่อวินิจฉัยเหตุของอาการรู้สึกหมุน อาการเวียนศีรษะ หรือปัญหาการทรงตัว
เป็นการทดสอบอย่างหนึ่งเพื่อตรวจสอบความเสียหายต่อก้านสมองในคนไข้โคม่า
และสามารถแสดงการมีเนื้องอกที่เส้นประสาทสมองที่ 8 (vestibulocochlear nerve) แบบ vestibular schwannoma (acoustic neuroma) อย่างเชื่อถือได้
การทดสอบนี้ไม่ควรใช้ในคนไข้ที่อาจบาดเจ็บที่คอ ผู้มีเลือดอยู่ในช่องหู หรือผู้มีแก้วหูทะลุ
การใช้ใหม่ ๆ อย่างหนึ่งก็คือเพื่อบรรเทาความปวดจากความเจ็บปวดซึ่งเกิดจากแขนขาที่ไม่มีในผู้ได้ตัดแขนขาออก
และในผู้อัมพาตครึ่งล่าง
มันอาจใช้ทุเลาอย่างชั่วคราวซึ่งภาวะเสียสำนึกความพิการ ภาวะละเลยกึ่งปริภูมิในด้านการเห็นและส่วนร่างกาย อาการไม่รู้สึกร่างกายข้างหนึ่ง (hemianesthesia) และอาการอื่น ๆ เนื่องจากความเสียหายที่สมองข้างขวา
น้ำเย็นหรืออุ่น (ประมาณ 10-20 มิลลิลิตร) หรือลม จะฉีดเข้าในช่องหูชั้นนอก ปกติด้วยกระบอกฉีดยา
โดยให้คนไข้นอนหงายและยกศีรษะขึ้น 30 องศาจากแนวราบ ซึ่งทำให้หลอดกึ่งวงกลมด้านข้าง (lateral semicircular canal) โค้งขึ้นเกือบเป็นแนวตั้ง
ความแตกต่างระหว่างอุณหภูมิของร่างกายและน้ำที่ฉีด จะสร้างกระแสน้ำพาความร้อนใน endolymph ของหลอดกึ่งวงกลมด้านข้างที่อยู่ใกล้ ๆ
โดยน้ำเย็นน้ำอุ่นจะสร้างกระแสในทิศทางตรงกันข้ามกัน และดังนั้น จึงเป็นเหตุให้ตากระตุกในแนวนอน (horizontal nystagmus) ในทิศทางตรงกันข้ามกัน
ซึ่งจะเกิดเป็นเวลา 2-3 นาที
ในคนไข้ที่ก้านสมองไม่เสียหาย
การขาดการตอบสนองของตาแสดงนัยว่า มีปัญหาในหลอดกึ่งวงกลมด้านข้างของระบบการทรงตัวข้างที่ทำการ หรือมีรอยโรคที่ก้านสมอง/รอยโรคในระบบการทรงตัวนอกประสาทกลาง 
สำหรับคนไข้ vestibular schwannoma ในหูที่ทำการ มีการพบว่า การตอบสนองของตาลดลงอย่างสำคัญในคนไข้ถึง 94% ซึ่งแสดงว่าการทดสอบนี้อาจช่วยวินิจฉัยอาการนี้อย่างเชื่อถือได้
ในคนไข้โคม่าที่บาดเจ็บในสมองใหญ่ การกระตุกตาในระยะเร็วจะไม่มีเพราะเป็นการเคลื่อนไหวที่ควบคุมโดยสมองใหญ่
ดังนั้น การทดสอบด้วยน้ำเย็นจะมีผลเป็นการเคลื่อนตาไปทางหูที่ทำการโดยไม่มีการกระตุกตาแบบเร็วในทิศตรงกันข้าม
แต่ถ้าไม่มีการเคลื่อนตาแบบทั้งสอง นี่แสดงนัยว่า ก้านสมองของคนไข้เสียหาย และจึงมีพยากรณ์โรคที่ไม่ดี
สำหรับคนไข้ที่ตอบสนองด้วยการเคลื่อนตาข้างเดียวโดยไม่มีการกระตุกตาในระยะเร็ว นี่แสดงรอยโรคใน medial longitudinal fasciculus (MLF) ทั้งสองข้างของก้านสมอง
วลีช่วยจำทิศทางของการกระตุกตาเร็ว (nystagmus) ภาษาอังกฤษก็คือ "COWS"
โดยย่อมาจาก Cold (เย็น) Opposite (ข้างตรงข้าม), Warm (อุ่น) Same (ข้างเดียวกัน) และหมายความว่า
น้ำเย็นทำให้ตากระตุกเร็วไปทางข้างตรงข้ามของหูที่ใส่น้ำ
น้ำอุ่นทำให้ตากระตุกเร็วไปทางข้างเดียวกันที่ใส่น้ำ
อีกอย่างก็คือ "Contralateral" (ข้างตรงข้าม) เมื่อใช้ "cold" (น้ำเย็น) และ "ipsilateral" (ข้างเดียวกัน) เมื่อใช้น้ำอุ่น
การเห็นแกว่ง
การเห็นแกว่ง 
เป็นความผิดปกติในการเห็นที่วัตถุต่าง ๆ ในลานสายตาดูเหมือนจะแกว่งไกว (ซึ่งเป็นอัตวิสัยเท่านั้นคือไม่เป็นจริง)
ความรุนแรงเริ่มตั้งแต่เพียงมองไม่ชัด จนกระทั่งถึงเห็นวัตถุแกว่งไปมาอย่างรวดเร็วเป็นจังหวะ
เป็นความพิการที่ประสบโดยคนไข้โรคทางประสาทเป็นจำนวนมาก
ซึ่งอาจเป็นผลของความไม่เสถียรของลูกตาที่เกิดจากปัญหาระบบกล้ามเนื้อตา ทำให้ไม่สามารถทรงภาพให้นิ่งที่จอตา
การเปลี่ยนการส่งกระแสประสาทเนื่องกับ vestibulo-ocular reflex เพราะโรคในระบบการทรงตัว (เช่นในหูชั้นใน) ก็อาจก่ออาการนี้เมื่อขยับศีรษะอย่างรวดเร็ว
อาการอาจมีเหตุจากการเคลื่อนไหวตานอกอำนาจจิตใจ เช่น อาการตากระตุก (pathologic nystagmus) หรือการทำงานประสานที่บกพร่องของเปลือกสมองส่วนการเห็น (โดยเฉพาะเพราะสารพิษ) และเป็นอาการหนึ่งของกลุ่มอาการ superior canal dehiscence syndrome
คนไข้อาจเวียนศีรษะและคลื่นไส้
อาการนี้สามารถใช้แสดงพิษจากยาปฏิชีวนะ aminoglycoside
การเห็นแกว่งถาวร (permanent oscillopsia) อาจเกิดจากความพิการของระบบกล้ามเนื้อที่รักษาเสถียรภาพของการเห็น 
ส่วน การเห็นแกว่งกำเริบ (paroxysmal oscillopsia) อาจเกิดจากการทำงานเกินปกติของระบบกล้ามเนื้อตาหรือระบบการทรงตัวนอกประสาทกลาง
คนไข้ที่มีระบบการทรงตัวเสียหาย โดยเฉพาะที่เกี่ยวกับ vestibulo-ocular reflex อาจไม่สามารถตรึงตาที่วัตถุต่าง ๆ เมื่อศีรษะขยับ ซึ่งทำให้รู้สึกเหมือนโลกกำลังขยับ ถ้ามีความเสียหายในซีกร่างกายเดียว คนไข้ปกติจะฟื้นสมรรถภาพการตรึงตาที่วัตถุ แต่ถ้ามีความเสียหายในระบบทั้งสองข้าง ก็อาจทำให้รู้สึกอย่างนี้อย่างถาวร เพราะระบบควบคุมกล้ามเนื้อตาไม่ได้ข้อมูลเกี่ยวกับการเคลื่อนไหวศีรษะที่ปกติจะได้จากระบบการทรงตัว ดังนั้น จึงไม่สามารถชดเชยการตรึงตาเนื่องกับการเคลื่อนไหวได้
พันเซอร์ไกรฟท์อัน
พันเซอร์ไกรฟท์อัน (; ) เป็นหนังสือเล่มใหม่ที่ยังเขียนไม่เสร็จในยุทธวิธีและการสู้รบหุ้มเกราะโดยแอร์วิน รอมเมิล หนังสือเล่มนี้เป็นฉบับติดตามและผลงานคู่เคียงเล่มก่อนหน้าที่ประสบความสำเร็จสูงอย่าง"การโจมตีของทหารราบ" ซึ่งตีพิมพ์ในปี ค.ศ. 1937
"พันเซอร์ไกรฟท์อัน"มีอยู่เฉพาะในรูปแบบของต้นฉบับและเอกสารที่กระจัดกระจาย แต่เนื่องจากชื่อเสียงของผู้เขียน ต้นฉบับนี้จึงประสบความสำเร็จในฐานะตำนานของวรรณกรรมทางทหาร เชื่อกันว่ารอมเมิลเริ่มเขียนข้อความในขณะที่เป็นผู้บัญชาการของวิทยาลัยสงครามที่วีเนอร์นอยชตัดท์ (โรงเรียนทหารเทเรซีอัน) ใน ค.ศ. 1938 แม้ว่าเขาอาจจะเริ่มต้นก่อนหน้านี้ในช่วงเวลาที่เขาเป็นอาจารย์ที่วิทยาลัยสงครามพอทซดัม (ค.ศ. 1935–37) อาชีพของเขาคือนักทฤษฎีและอาจารย์ผู้สอนทางทหาร อย่างไรก็ตาม ก็ได้มีการเรียกตัวไปด้วยหน้าที่ของเขาในฐานะผู้บัญชาการและทหารในช่วงสงครามโลกครั้งที่สอง
หลังจากสิ้นสุดการทัพแอฟริกาเหนือในปี ค.ศ. 1943 เขาเริ่มงานเขียนนี้อีกครั้ง ที่เขียนด้วยประสบการณ์และบันทึกอันยาวนาน แต่อีกครั้งของสงคราม พร้อมกับสุขภาพไม่ดีแทรกแซงในขณะที่เขาดูแลรับผิดชอบกำแพงแห่งแอตแลนติกทั้งหมดในปี ค.ศ. 1944 หลังจากที่รถบุคลากรของเขาถูกยิงจากเครื่องบินรบซูเปอร์มารีน สปิตไฟร์ ของกองทัพอากาศแคนาดาในวันที่ 17 กรกฎาคมของปีดังกล่าว เขาก็เริ่มงานเขียนนี้อีกครั้งในขณะที่ฟื้นตัวจากอาการบาดเจ็บของเขา อย่างไรก็ตาม เขาก็เริ่มมีส่วนเกี่ยวข้องในแผนลับ 20 กรกฎาคม ในการต่อต้านอดอล์ฟ ฮิตเลอร์ และถูกบังคับให้ต้องฆ่าตัวตายเมื่อวันที่ 14 ตุลาคม ค.ศ. 1944
เนื่องด้วยกลัวการสูญเสียเอกสารส่วนตัวของรอมเมิล จึงได้มีการเก็บงานส่วนใหญ่ไว้ในเมืองวีเนอร์นอยชตัดท์ ซึ่งภรรยาและลูกชายของเขาได้เก็บรวบรวม และซ่อนพวกเขาจากทั้งชุทซ์ชทัฟเฟิลและกองกำลังพันธมิตรที่กำลังจะมาถึง ตามที่มันเฟรด รอมเมิลกล่าว "การเสียชีวิตของพ่อทำให้แม่ยิ่งกังวลมากขึ้นในการเก็บเอกสารของเขาไว้ ไม่เพียงแต่เพื่อเหตุผลส่วนตัวเท่านั้น แต่ด้วยเหตุนี้ เมื่อประวัติศาสตร์ถูกเขียนขึ้น ความจริงอาจจะบอกได้" ในความสับสนวุ่นวายเมื่อสิ้นสุดสงคราม เอกสารบางเล่มหายไปหรือหาไม่พบ แต่เอกสารดังกล่าวส่วนมากก็จบลงด้วยการตกอยู่ในมือของกองทัพสหรัฐ
ส่วนมากของสิ่งที่อยู่ในหนังสือเล่มนี้สามารถพบได้ในหนังสือฉบับ ค.ศ. 1953 อย่าง"เดอะรอมเมิลเปเปอร์ส" ซึ่งได้รับการพัฒนาจากบันทึกและรายการไดอารีโดยรอมเมิลในระหว่างการทัพแอฟริกาเหนือ หนังสือเล่มนี้ได้รับการแก้ไขโดยบี. เอช. ลิดเดลล์ ฮาร์ต ซึ่งเป็นนักข่าวและนักประวัติศาสตร์ชาวอังกฤษ ด้วยความช่วยเหลือของอดีตนายพลเวร์มัคท์อย่างฟริทซ์ เบเยอร์ลีน ซึ่งทำหน้าที่เป็นลูกทีมของรอมเมิลในแอฟริกาเหนือ รวมถึงภรรยากับบุตรชายของรอมเมิล หนังสือเล่มนี้มีบทนำและความเห็นโดยลิดเดลล์ ฮาร์ต
ในภาพยนตร์"แพตตัน" มีหนังสือชื่อนี้อยู่ในโต๊ะข้างเตียง เมื่อแพตตันตื่นขึ้นโดยผู้ช่วยของเขาที่แจ้งว่ารอมเมิลกำลังจะโจมตีกองทัพของเขา เมื่อการต่อสู้รถถังสิ้นสุดลง แพตตันกล่าวว่า "รอมเมิล คุณเป็นลูกครึ่งที่ยิ่งใหญ่ ผมได้อ่านหนังสือของคุณแล้ว !" เหตุการณ์นี้ไม่เคยเกิดขึ้นอย่างแน่นอน เนื่องจากรอมเมิลยังเขียนหนังสือด้านสงครามรถถังนี้ไม่เสร็จ แม้ว่าแพตตันอาจจะเคยอ่านหนังสือการโจมตีของทหารราบฉบับก่อนของรอมเมิลมาแล้วก็ตาม
11-12-13 รักกันจะตาย
11-12-13 รักกันจะตาย เป็นภาพยนตร์ไทยที่ออกฉายเมื่อวันที่ 31 มีนาคม พ.ศ. 2559 กำกับภาพยนตร์และเขียนบทโดย สราวุธ วิเชียรสาร นำแสดงโดย ศุกลวัฒน์ คณารส, ดรัลชรัส ศุขีวิริยะ, เมฆ เมฆวัฒนา, นันทนัช โล่ห์สุวรรณ, ณัฐสิทธิ์ โกฏิมนัสวนิชย์, ณัฏฐ์ศรุต ถาม์พรทองสุทธิ, เกียรติศักดิ์ สุดแสงสว่าง, ธนัชพันธ์ บูรณาชีวาวิไล, อริย์กันตา มหพฤกษ์พงศ์, ดาวิชญ์ กรีพลฤกษ์
ภาพยนตร์เรื่องนี้สามารถทำรายได้ 16.27 ล้านบาท
ต้า หนุ่มเพลย์บอยถูก ส้ม แฟนสาวเซ้าซี้เวิ่นเว้อ ขู่ฆ่าตัวตาย ต้าทนไม่ไหวจนต้องบอกเลิกและท้าให้­ส้มฆ่าตัวตายจริงๆ สักที และแล้วต้าก็ได้เห็นส้มตายสมใจ แบบหลายครั้ง หลายหน หลายรูปแบบ จนสุดท้ายต้าก็ได้รู้ว่าถึงส้มตายแล้ว 'หนูก็ไม่เลิก!'มด เด่น เก๋ และอ๊อด แก๊งค์เพื่อนรักมหาลัยที่กินอยู่หลับนอนด้วยกัน มดประสบอุบัติเหตุบนทางด่วนและกลับมาในรูป­แบบครึ่งควบลูกผี เอ๊ะ! ยังไง? เพราะเพื่อนๆ ไม่แน่ใจว่า เพื่อนรักอย่างมดต­ายไปแล้วจริงๆ ความหลอนปนฮาจึงเกิดขึ้นพร้อมๆ กับการหาสารพัดวิธีให้เพื่อนรักไปสู่ที่ชอบๆ ให้ได้แคท ผู้ซึ่งกลัวผีและเกลียดน้ำเป็นชีวิต­จิตใจ ถูก เจน ที่ชอบน้ำและบ้าผู้ชาย หลอกแกมบังคับไปเที่ยวเ­ล่นน้ำสงกรานต์ที่เชียงใหม่ทั้ง 2 เจอเหตุการณ์ประหลาดทั้งน้ำ ทั้งผู้ชาย และผี แต่เจนสาวร่างยักษ์ก็ปกป้องดูแลแคทเพื่อนสาวเป็นอ­ย่างดี สุดท้ายโทรศัพท์จากพี่บอยแฟนแคทก็ทำให้รู้ว่า ถูกเพื่อนหลอกจริงๆ นั้นเป็นอย่­างไร...
มะพร้าวเต่า
มะพร้าวเต่า () หรือ ปรงหนู เป็นพืชเมล็ดเปลือยในวงศ์ปรง กระจายพันธุ์ในพม่า จีนตอนใต้ ไทยถึงเวียดนามตอนเหนือ ลักษณะเป็นปรงขนาดเล็ก ลำต้นมักอยู่ใต้ดิน เปลือกต้นมีสีเทาอ่อนจนถึงเหลือง ใบเป็นใบประกอบแบบขนนกสีเขียว มี 2-5 ใบ ยาว 0.9-1.5 เมตร มีใบย่อยด้านละ 18-38 ใบ โคนเพศผู้รูปกระสวยสีเหลือง ยาว 15-20 เซนติเมตร ใบสร้างอับไมโครสปอร์ยาว 1.2-1.4 เซนติเมตรและอับเมกะสปอร์ยาว 7-12 เซนติเมตร โคนเพศเมียกลม ออวุลมี 2 เมล็ด เมล็ดเป็นรูปไข่ยาว 2-2.5 เซนติเมตร เปลือกเมล็ดมีสีเหลือง
Atelier Sophie: The Alchemist of the Mysterious Book
Atelier Sophie: The Alchemist of the Mysterious Book () เป็นวิดีโอเกมเล่นตามบทบาทของญี่ปุ่น เป็นเกมชุดที่ 17 และเกมแรกของชุด "Mysterious" ของ Atelier พัฒนาโดย Gust Co. Ltd. สำหรับเพลย์สเตชัน 3 (เฉพาะในญี่ปุ่น), เพลย์สเตชัน 4, เพลย์สเตชันวิต้า (ดาวน์โหลดดิจิตอลเท่านั้น) และไมโครซอฟท์ วินโดวส์
จังหวัดของประเทศปานามา
ประเทศปานามาสามารถแบ่งออกได้เป็นสิบจังหวัด () และสามดินแดน () ดังนี้
จังหวัดปานามา
ปานามา เป็นจังหวัดของปานามาที่มีเมืองหลวงของประเทศชื่อปานามาซิตีอยู่ ซึ่งก็เป็นเมืองหลักของจังหวัดด้วยเช่นกัน
โฟโตกราฟ (เพลงเอ็ด ชีแรน)
โฟโตกราฟ () เป็นเพลงในอัลบั้ม × โดยนักร้องและนักแต่งเพลง เอ็ด ชีแรน เขาแต่งเพลงนี้ร่วมกับจอห์นนี แมคเดดจากวงสโนว์พาโทรล
โฟโตกราฟเป็นเพลงอันดับที่ห้าและซิงเกิลสุดท้ายของอัลบั้ม ซึ่งติดหนึ่งในอันดับที่ห้าของชาร์ตในหลายประเทศ เช่นใน ออสเตรีย แคนาดา เป็นต้น ในสหรัฐอเมริกาเพลงตี้ติดอันดับสิบซึ่งถือว่าเป็นเพลงที่สามจากอัลบั้มที่สามารถติดได้ถึงอันดับนี้ได้ รวมถึงในสหราชอาณาจักรสามารถมียอดขายเป็นอันดับที่ 15 มียอดรวมถึง 600,000 หน่วย
กลารุส
กลารุส (เยอรมัน: ) เป็นเมืองหลวงของรัฐกลารุสในประเทศสวิตเซอร์แลนด์
กลารุสอยู่ที่แม่น้ำ Linth ที่ตีนของภูเขา Glärnisch มีประชากรประมาณ 5,700 คน
กรมตำรวจลอสแอนเจลิส
กรมตำรวจลอสแอนเจลิส (; LAPD) มีชื่อทางการว่า กรมตำรวจนครลอสแอนเจลิส เป็นกรมตำรวจที่ตั้งอยู่ในลอสแอนเจลิส ด้วยจำนวนเจ้าหน้าที่ตำรวจ 9,843 คน และเจ้าหน้าที่จากพลเรือนอีก 2,773 คน กรมตำรวจลอสแอนเจลิสถือว่าเป็นกรมตำรวจที่มีขนาดใหญ่ที่สุดเป็นอันดับ 3 รองจากกรมตำรวจชิคาโกและกรมตำรวจนครนิวยอร์ก กรมตำรวจมีพื้นที่ที่รับผิดชอบขนาด และดูแลประชากรในพื้นที่ทั้งหมด 4,030,904 คน
กรมตำรวจแอลเอพีดีได้ถูกอ้างถึงในภาพยนตร์, นวนิยาย และละครโทรทัศน์หลายเรื่องหลายยุคสมัย ซึ่งการอ้างถึงในครั้งนี้ถูกกล่าวในทางเชิงลบเป็นส่วนใหญ่ เช่น การเหยีดสีผิวชองตำรวจ, การทารุณกรรมผู้ต้องหาของตำรวจ และการฉ้อราษฎร์บังหลวงของตำรวจแอลเอพีดี
ดิสคอร์ด (ซอฟต์แวร์)
ดิสคอร์ด เป็นซอฟต์แวร์ฟรีแวร์สำหรับการสื่อสารกันทางตัวอักษรหรือเสียงทางเครือข่ายอินเทอร์เน็ตผ่านทางห้องพูดคุย เริ่มแรกทำมาเพื่อพูดคุยกันในสังคมวิดีโอเกม แต่ในปัจจุบันมีการใช้ในเรื่องอื่น ๆ อีกมากมาย ในปัจจุบันมีผู้ใช้มากกว่า 130 ล้านคน สามารถใช้งานได้ทั้งบนวินโดวส์, แมคโอเอส, แอนดรอยด์, ไอโอเอส, ลินุกซ์ หรือทางเว็บเบราว์เซอร์
คุกกี้รัน (วิดีโอเกม)
คุกกี้รัน (,อักษรฮันกึล: 쿠키런; RR Kukireon) เป็นวิดิโอเกมแนววิ่งแบบไร้จุดสิ้นสุดในชุดเกมคุกกี้รันของ Devsisters
ความแตกต่างระหว่างแบบของไลน์และ Kakao คือ การอัปเดตของ Kakao ย่อมมาก่อนไลน์ และ Kakao มีเฉพาะในเกาหลีใต้เท่านั้น ส่วนไลน์มีการรองรับสี่ภาษาคือ ไทย, อังกฤษ, ญี่ปุ่นและจีน และสามารถเล่นได้ทั้งโลก
ปัจจุบันคุกกี้รันแบบของไลน์ได้ทำการยุติการให้บริการเป็นที่เรียบร้อยแล้ว โดยปิดการให้ดาวน์โหลดเมื่อวันที่ 18 เมษายน 2561(13.00 น.),ปิดระบบให้บริการเกมส์วันที่ 5 มิถุนายน 2561(13.00น.) และปิดระบบให้บริการลูกค้าวันที่ 31 ต.ค.61
การวิ่งใน"คุกกี้รัน"เป็นการวิ่งแบบอัตโนมัติ มีปุ่มควบคุม 2 ปุ่มบนหน้าจอ: กระโดดและสไลด์ คุกกี้สามารถกระโดด 2 สเต็ปได้ ถ้าแตะปุ่มกระโดดสองครั้ง คุกกี้บางตัวมีทักษะที่ต้องใช้ปุ่มกระโดดและสไลด์เพื่อใช้ความสามารถของคุกกี้นั้นๆ
คุกกี้เป็นตัวละครหลักของเกม
เทศมณฑลเบลียกิงเงอ
เทศมณฑลเบลียกิงเงอ () เป็นเทศมณฑลทางตอนใต้ของประเทศสวีเดน มีศูนย์กลางอยู่ที่คาร์ลสกรูนา
จังหวัดอังการา
จังหวัดอังการา () เป็นจังหวัดหลักของประเทศตุรกี
ดูบรอฟนีก
ดูบรอฟนีก () เป็นเมืองในประเทศโครเอเชีย ตั้งอยู่ริมชายฝั่งตะวันออกของทะเลเอเดรียติก เป็นเมืองท่า สถานที่ท่องเที่ยวที่โดดเด่นที่สุดแห่งหนึ่งในแถบเมดิเตอร์เรเนียน และศูนย์กลางของเทศมณฑลดูบรอฟนีก-เนเร็ตวา มีประชากรทั้งหมด 42,615 คน (สำมะโนประชากร ค.ศ. 2011) ใน ค.ศ. 1979 ดูบรอฟนีกได้รับการประกาศให้เป็นแหล่งมรดกโลกแห่งหนึ่งของยูเนสโก
ความเจริญรุ่งเรืองของเมืองนี้ในอดีตขึ้นอยู่กับการค้าทางทะเล ในฐานะเมืองหลวงของสาธารณรัฐรากูซา ดูบรอฟนึกได้รับการพัฒนาในระดับสูงโดยเฉพาะอย่างยิ่งระหว่างคริสต์ศตวรรษที่ 15 ถึงคริสต์ศตวรรษที่ 16 โดยมีความโดดเด่นในเรื่องความมั่งคั่งและการทูตที่มีชั้นเชิง
ในช่วงสงครามประกาศเอกราชโครเอเชีย เมืองดูบรอฟนีกถูกทหารชาวเซอร์เบียและชาวมอนเตเนโกรของกองทัพประชาชนยูโกสลาเวียล้อมอยู่เจ็ดเดือนและได้รับความเสียหายอย่างหนักจากกระสุนปืน หลังจากได้รับการบูรณะซ่อมแซมในคริสต์ทศวรรษ 1990 จนถึงต้นคริสต์ทศวรรษ 2000 ดูบรอฟนีกก็กลับมาเป็นหนึ่งในสถานที่ท่องเที่ยวยอดนิยมในแถบเมดิเตอร์เรเนียนอีกครั้ง
ซิมโฟนีหมายเลข 1 (ไชคอฟสกี)
ปิออตร์ อิลิช ไชคอฟสกี ประพันธ์ซิมโฟนีหมายเลข 1 ในบันไดเสียง จีไมเนอร์ ("ความฝันในเหมันตฤดู") (, "Zimniye gryozy") โอปุสที่ 13 ในปี 1866 หลังจากที่เขารับตำแหน่งอาจารย์ที่วิทยาลัยดนตรีมอสโก เป็นผลงานที่น่าจดจำที่สุดของไชคอฟสกี พี่ชายของไชคอฟสกี โมเดสต์ อิลิช ไชคอฟสกี อ้างว่าผลงานชิ้นนี้มีค่าใช้จ่ายมากขึ้น ไชคอฟสกีทำงานและทุกข์ทรมานมากขึ้นกว่าผลงานอื่น ๆ ของเขา แม้กระนั้นเขายังคงรักและเขียนข้อความไปยังผู้อุปถัมภ์ของเขา Nadezhda von Meck ในปี 1883 ว่า "although it is in many ways very immature, yet fundamentally it has more substance and is better than any of my other more mature works." เขาทุ่มเทประพันธ์ซิมโฟนีนี้แก่ นีโคไล รูบินสไตน์
ซิมโฟนีบทนี้ประกอบด้วย 4 มูฟเมนต์ ได้แก่
ซิมโฟนีบทนี้ใช้ ปิคโคโล, ฟลูต 2 เครื่อง, โอโบ 2 เครื่อง, แคลริเน็ต 2 เครื่อง (A, B-flat), บาสซูน 2 เครื่อง, ฮอร์น 4 เครื่อง (E-flat, F), ทรัมเป็ต 2 เครื่อง (C, D), ทรอมโบน 3 เครื่อง (เฉพาะท่อนที่ 4), ทูบา (เฉพาะท่อนที่ 4), กลองทิมปานี, ฉาบ, กลองใหญ่ และ เครื่องสาย
พระองค์เจ้านโรดม รัตนาเทวี
พระองค์เจ้านโรดม รัตนาเทวี ()
พระองค์เจ้านโรดม รัตนาเทวี ประสูติเมื่อวันที่ 18 มิถุนายน พ.ศ. 2517 เป็นพระธิดาพระองค์ที่ 3 และพระองค์เดียวใน สมเด็จกรมพระนโรดม รณฤทธิ์ และ พระองค์เจ้านโรดม มารี รณฤทธิ์ พระชายาพระองค์แรก ทรงเป็นพระราชนัดดาใน พระบาทสมเด็จพระนโรดม สีหนุ โดยปัจจบันทรงงานด้านการเมืองเช่นพระบิดา โดยทรงเป็นประธานแห่งชาติแนวร่วมอิสระความเป็นกลาง ความสงบแห่งกัมพูชา และยังทรงได้รับการเลือกตั้งให้เป็นตัวแทนของจังหวัดกระแจะโดยรัฐสภากัมพูชา ให้ความเห็นมควรด้วย โดยได้รับการเลือกตั้งนี้เมื่อปี พ.ศ. 2546
ด้านชีวิตส่วนพระองค์ทรงเสกสมรสกับ อันเซียว ลา ปลาเนตา เมื่อวันที่ 31 ธันวาคม พ.ศ. 2543
แนวแมกิโนต์
แนวแมกิโนต์(, ), ชื่อที่ตั้งมาจากรัฐมนตรีว่าการกระทรวงสงครามของฝรั่งเศส อังเดร์ แมกิโนต์ เป็นแนวป้อมปราการคอนกรีต สิ่งกีดขวาง และการติดตั้งอาวุธยุทโธปกรณ์ที่ถูกสร้างขึ้นโดยฝรั่งเศสในปี ค.ศ. 1930 เพื่อยับยั้งการรุกรานของเยอรมนีและบังคับให้พวกเขาเคลื่อนไหวไปๆมาๆรอบป้อมปราการ การก่อสร้างขึ้นในด้านฝรั่งเศสบนชายแดนติดกับอิตาลี สวิตเซอร์แลนด์ เยอรมนี และลักเซมเบิร์ก แนวป้องกันนี้ไม่ได้ขยายไปยังช่องแคบอังกฤษ เนื่องจากกลยุทธ์ของฝรั่งเศสที่ได้คาดการณ์การเคลื่อนทัพเข้าสู่เบลเยียมเพื่อตอบโต้การโจมตีของเยอรมัน
จากประสบการณ์ของฝรั่งเศสด้วยการทำสงครามสนามเพลาะในสงครามโลกครั้งที่หนึ่ง แนวแมกิโนต์ขนาดใหญ่ได้ถูกสร้างขึ้นในช่วงก่อนสงครามโลกครั้งที่สอง ภายหลังการประชุมโลคาร์โน ได้ก่อให้เกิด"จิตวิญญาณแห่งโลคาร์โน" ผู้เชี่ยวชาญทางทหารของฝรั่งเศสได้ยกย่องแนวนี้เป็นงานอัจฉริยะที่สามารถยับยั้งการรุกรานของเยอรมัน เพราะจะทำให้การรุกรานชะลอตัวนานพอที่กองทัพฝรั่งเศสสามารถระดมพลและตอบโต้กลับ
แนวแมกิโนต์นี้ไม่ได้ให้อนุญาตให้มีการโจมตีมากที่สุด รวมทั้งการทิ้งระเบิดทางอากาศและการยิงปืนรถถังและมีรถไฟใต้ดินเป็นกองสนับสนุน นอกจากนี้สภาพความเป็นอยู่ที่ทันสมัยสำหรับทหารประจำการ การจัดส่งเสบียงทางอากาศที่จำกัด และพื้นที่การกินสำหรับความสะดวกสบายของพวกเขา แทนที่จะโจมตีโดยตรง เยอรมันได้บุกเข้าโจมตีกลุ่มประเทศแผ่นดินต่ำ โดยก้าวข้ามแนวทางตอนเหนือ เจ้าหน้าที่ทหารฝรั่งเศสและอังกฤษได้คาดการณ์ไว้แล้ว เมื่อเยอรมนีได้เข้ารุกรานเนเธอร์แลนด์ และเบลเยียม พวกเขาได้ดำเนินวางแผนด้วยการรุกไปยังแนวรบข้างหน้าเพื่อตัดผ่านเบลเยียมและเชื่อมต่อกับแนวแมกิโนต์ อย่างไรก็ตาม, แนวป้องกันฝรั่งเศสมีจุดที่เปราะบางอยู่ใกล้กับป่าอาร์แดน ด้วยความเชื่อของฝรั่งเศสว่าบริเวณนั้นเป็นพื้นที่ขรุขระ เป็นเส้นทางของการรุกรานของกองทัพเยอรมันที่ไม่น่าจะเป็นไปได้ ถ้าบุกเข้ามาจริงก็จะทำให้เกิดความล่าช้าที่จะช่วยให้เวลาแก่ฝรั่งเศสเพื่อเตรียมกองกำลังสำรองและตอบโต้กลับ กองทัพเยอรมัน ได้กำหนดแผนใหม่ตั้งแต่สงครามโลกครั้งที่หนึ่ง-กลายเป็นความตระหนักถึงและใช้ประโยชน์จากจุดอ่อนในแนวป้องกันฝรั่งเศส การรุกอย่างรวดเร็วผ่านป่าและก้าวข้ามแม่น้ำมิวส์เข้าตีโอบล้อมส่วนใหญ่ของกองทัพฝ่ายสัมพันธมิตร ส่งผลให้กองกำลังขนาดใหญ่ได้เริ่มต้นด้วยการอพยพที่ดันเคิร์ก ทิ้งเหลือเพียงกองกำลังทางใต้ที่ไม่สามารถต้านทานได้อย่างมีประสิทธิภาพต่อการรุกรานฝรั่งเศสของเยอรมัน
แนวป้องกันนี้นับเป็นคำอุปมาเปรียบเทียบสำหรับความพยายามที่แสนราคาแพงซึ่งก่อให้เกิดความผิดพลาดในการรักษาความปลอดภัย
กรันตูริสโมสปอร์ต
กรันตูริสโมสปอร์ต (Gran Turismo Sport) เป็นวีดีโอเกมแข่งรถซึ่งพัฒนาขึ้นโดยโพลีโฟนีดิจิตัลและวางจำหน่ายโดยโซนี่อินเตอร์แอ็กทีฟเอ็นเตอร์เทนเมนต์สำหรับเครื่องเล่นเพลย์สเตชัน 4 ถือเป็นเกมลำดับที่ 13 ในชุดเกมกรันตูริสโม และถือเป็นเกมแรกในชุดเกมที่พัฒนาลงเพลย์สเตชั่น 4 เกมนี้ได้รับการชื่นชมจากนักวิจารณ์และผู้เล่นจำนวนมาก ถือเป็นเกมจำลองการแข่งรถที่สมจริงที่สุดของเครื่องเล่นวีดีโอเกมยุคที่ 8 นอกจากนี้ยังรองรับการใช้งานร่วมกับเพลย์สเตชัน วีอาร์ อีกด้วย
บุศรินทร์ วงศ์ลีลนนท์
บุศรินทร์ วงศ์ลีลนนท์ (ชื่อเล่น : เกรซ) เป็นนักแสดงสังกัดสถานีโทรทัศน์สีกองทัพบกช่อง 7 เกิดเมื่อวันที่ 23 กันยายน พ.ศ. 2540 สูง 173 cm. การศึกษาโรงเรียนมัธยม โรงเรียนอินทราราม กำลังศึกษามหาวิทยาลัยหอการค้าไทย เริ่มเข้าวงการบันเทิง รองชนะเลิศการประกวดมิสทีนไทยแลนด์2015 ต่อมามีผลงานละครกับทางสถานีโทรทัศน์สีกองทัพบกช่อง 7
ทิโมธี อีแวนส์
ทิโมธี จอห์น อีแวนส์ () (20 พฤศจิกายน ค.ศ. 1924 - 9 มีนาคม ค.ศ. 1950) เป็นชายชาวเวลส์ที่ถูกตัดสินประหารชีวิตผิดพลาด เสียชีวิตด้วยวิธีแขวนคอ ในข้อหาฆาตกรรมภรรยาและลูกสาววัยทารกของตัวเอง ในบ้านเลขที่ 10 ริลลิงตันเพลส น็อตติงฮิล ลอนดอน ระหว่างการไต่สวนเขาได้กล่าวหาว่าเพื่อนบ้านชั้นล่างของเขา ชื่อว่า จอห์น คริสตี เป็นคนร้ายตัวจริง
สามปีหลังจากอีแวนส์ถูกประหารชีวิต เจ้าพนักงานจึงพบว่าคริสตีเป็นฆาตกรต่อเนื่อง ที่ได้ฆ่าผู้หญิงในบ้านหลังเดียวกันนี้มาแล้ว 6 คน รวมถึงภรรยาของตัวเองด้วย ก่อนจะถูกตัดสินประหารชีวิต คริสตีได้สารภาพว่าเขาเป็นผู้ที่ฆ่าภรรยาของอีแวนส์เอง ต่อมาใน ค.ศ. 1966 ก็ได้ข้อสรุปเพิ่มเติมว่าคริสตีเป็นผู้ที่ฆ่าลูกสาวของอีแวนส์ด้วย หลังจากนั้นอีแวนส์จึงได้รับการอภัยโทษ หลังจากเสียชีวิตไปแล้ว
สกลรัฐ พันเทศ
สกลรัฐ พันเทศ ชื่อเล่น สิงโต นักแสดงชาวไทยสังกัดสถานีโทรทัศน์สีกองทัพบกช่อง7 จบจากสาธิตศึกษาศาสตร์โรงเรียนสาธิตมหาวิทยาลัยขอนแก่น จากRaffles International College เริ่มเข้าวงการบันเทิง
โดยการถ่ายแบบและโฆษณาต่อมาเซนต์สัญญาเป็นนักแสดงช่อง 7
ซิมโฟนีหมายเลข 2 (ไชคอฟสกี)
ซิมโฟนีหมายเลข 2 ในบันไดเสียง ซีไมเนอร์ โอปุสที่ 17 ของ ปิออตร์ อิลิช ไชคอฟสกี ประพันธ์ในปี 1872 เป็นหนึ่งในผลงานชิ้นเอกของไชคอฟสกี เป็นผลงานที่ประสบความสำเร็จจากการบรรเลงรอบปฐมทัศน์และยังได้รับการยกย่องจากกลุ่มคีตกวีชาวรัสเซียที่รู้จักกันในชื่อ "เดอะไฟฟ์" โดย Mily Balakirev เนื่องจากไชคอฟสกีใช้เพลงพื้นบ้านของยูเครน 3 เพลงสำหรับผลงานที่ดีในในงานนี้ ซิมโฟนีจึงถูกตั้งชื่อเล่นว่า "ชาวรัสเซียน้อย" (, "Malorossiyskaya") โดย Nikolay Kashkin เพื่อนของคีตกวีเช่นเดียวกับนักวิจารณ์ดนตรีที่รู้จักกันดีของกรุงมอสโก เนื่องจากยูเครนในช่วงเวลานั้นมักถูกเรียกกันว่า "ลิตเติลรัสเซีย"
อย่างไรก็ตามจากความสำเร็จครั้งแรก ไชคอฟสกีก็ยังไม่พอใจกับซิมโฟนี เขาแก้ไขงานอย่างกว้างขวางในปี 1879-1880 เขียนท่อนเปิดใหม่และเขียนท่อนสุดท้ายให้สั้นอย่างมีนัยสำคัญ การแก้ไขนี้เป็นเวอร์ชันของซิมโฟนีที่ใช้กันทั่วไปในปัจจุปัน แม้ว่าจะมีผู้สนับสนุนเวอร์ชันดั้งเดิม ในบรรดาผู้สนับสนุนเหล่านี้เป็นเพื่อนของนักแต่งเพลงและอดีตนักศึกษา Sergei Taneyev ผู้ซึ่งเป็นนักแต่งเพลงและนักแต่งเพลงที่เขาสังเกตเห็น
ซิมโฟนีบทนี้ประกอบด้วย 4 มูฟเมนต์ ได้แก่
ซิมโฟนีบทนี้ใช้ ปิคโคโล, ฟลูต 2 เครื่อง, โอโบ 2 เครื่อง, แคลริเน็ต 2 เครื่อง, บาสซูน 2 เครื่อง, ฮอร์น 4 เครื่อง, ทรัมเป็ต 3 เครื่อง, ทรอมโบน 3 เครื่อง, ทูบา, กลองทิมปานี, ฉาบ, กลองใหญ่, ฆ้อง (เฉพาท่อนสุดท้าย) และ เครื่องสาย
เฟร์นันโด อิเอร์โร
เฟร์นันโด รุยซ์ อิเอร์โร () เกิด 23 มีนาคม ค.ศ. 1968 เป็นอดีตนักฟุตบอลชาวสเปน ที่เล่นในตำแหน่งเซ็นเตอร์แบ็ก สวีปเปอร์ หรือกองกลางตัวรับ และยังเป็นโค้ชให้กับฟุตบอลทีมชาติสเปน
เขาเคยชนะได้ถ้วยลาลิกา 5 ครั้ง และแชมเปียนลีก 3 ครั้ง ให้กับสโมสรฟุตบอลเรอัลมาดริด เขาลงในนัดแข่งขันอย่างเป็นทางการมากกว่า 500 นัด
อิเอร์โรเป็นตัวแทนทีมชาติให้กับสเปนเกือบ 90 ครั้ง ลงแข่งฟุตบอลโลก 4 ครั้ง และฟุตบอลชิงแชมป์แห่งชาติยุโรป 2 ครั้ง เขาเริ่มทำงานในตำแหน่งผู้จัดการทีมในปี 2016 กับเรอัลโอบิเอโด จนได้มาคุมทีมชาติในอีก 2 ปีถัดมา
สุทธิ์คุณ วันทานุ
เติ้ล สุทธิ์คุณ วันทานุ นักแสดงชาวไทย
สุทธิ์คุณ วันทานุ ชื่อเล่น เติ้ล เกิดวันที่ 20 เมษายน พ.ศ. 2531ภูมิลำเนาจังหวัดเชียงใหม่ จบการศึกษา มหาวิทยาลัยกรุงเทพ สาขาวิทยุโทรทัศน์และจายเสียงเริ่มเข้าวงการบันเทิง เคยเป็นดีเจCool93 ต่อมาเป็นนักแสดงเต็มตัวและมีผลงานละครกับช่อง 3ต่อมามีผลงานละครกับช่อง 7
พัก จี-ฮโย
พัก จี-ฮโย (เกาหลี: 박지효; เกิด 1 กุมภาพันธ์ ค.ศ. 1997) หรือชื่อในวงการว่า จี-ฮโย เป็นนักร้องเคป็อปชาวเกาหลีใต้ ทั้งเป็นสมาชิกทไวซ์ (Twice) กลุ่มดนตรีหญิงซึ่งบริษัทเจวายพีเอนเตอร์เทนเมนต์ (JYP Entertainment) จัดตั้งขึ้นในเกาหลีใต้เมื่อปี 2015 ผ่านรายการรีแอลลิตีโชว์ชื่อ "ซิกซ์ทีน" (Sixteen)
พัก จี-ฮโย เกิดเมื่อวันที่ 1 กุมภาพันธ์ ค.ศ. 1997 ที่จังหวัดคย็องกี ประเทศเกาหลีใต้ ตอนเกิดเธอมีชื่อจริงว่า พัก จี-ซู ภายหลังได้เปลี่ยนเป็น พัก จี-ฮโย ในปี ค.ศ. 2005 จี-ฮโยได้รับการยอมรับในฐานะเด็กฝึกหัดของเจวายพีเอนเตอร์เทนเมนต์ สิบปีผ่านไปจึงได้เป็นสมาชิกของทไวซ์
ฮวารัง อัศวินพิทักษ์ชิลลา
ฮวารัง อัศวินพิทักษ์ชิลลา () เป็นละครโทรทัศน์ 20 ตอนจบ นำแสดงโดย พัก ซอ-จุน, โค อา-รา, พัค ฮยอง-ชิก, ชเว มิน-โฮ ออกอากาศในประเทศเกาหลีใต้ ทางช่อง KBS2 ทุกวันจันทร์ - อังคาร เวลา 22.00 น. เริ่มออกอากาศช่วงวันที่ 19 ธันวาคม 2016 - 21 กุมภาพันธ์ 2017  ในส่วนการออกอากาศในประเทศไทยนั้น ช่อง 3 แฟมิลี่ เป็นผู้ได้ลิขสิทธิ์แพร่ภาพไป โดยออกอากาศทุกวันจันทร์ - ศุกร์ เวลา 19:00 น. - 20:00 น.
ในสมัยพระเจ้าจินฮึง ชิลลาเป็นแคว้นที่เล็กและอ่อนแอที่สุดใน 3 แคว้น อำนาจการปกครองทั้งหมดล้วนอยู่ในมือของ พระพันปีจีโซ ซึ่งเป็นผู้สำเร็จราชการแทน พระเจ้าจินฮึงหรือซัมเมกจงต้องใช้ชีวิตอย่างหลบซ่อน ไม่มีใครรู้จักตัวตนที่แท้จริง และหากใครได้เห็นใบหน้าของพระองค์จะต้องถูกฆ่าทันที
มูมยอง ได้เดินทางมาเมืองหลวงพร้อมกับ มัคมูน เพื่อนของเขา เพื่อตามหาครอบครัวที่พลัดพรากกันของเพื่อน โดยมีเบาะแสเดียวคือสร้อยคอ แต่แล้วกลับเกิดเหตุการณ์ไม่คาดคิด เมื่อมัคมูนถูกตามฆ่า เพียงเพราะเห็นใบหน้าของพระเจ้าจินฮึง มูมยองไม่สามารถช่วยชีวิตเพื่อนไว้ได้ เขาโกรธและตัดสินใจแก้แค้นคนที่ฆ่าเพื่อนสนิทเขา
ในขณะเดียวกัน หมออันจี ได้ยินข่าวลือเกี่ยวกับลูกชายเขา แต่ก็สายเกินไปเมื่อพบว่ามัคมุนเสียชีวิตแล้ว หมออันจีได้ขอให้มูมยองแกล้งเป็นลูกของเขา โดยใช้ชื่อว่า “ซอนอู” และเสนอให้ไปอาศัยอยู่ที่บ้าน ซึ่งที่นั่นมี อาโร(โกอารา)ลูกสาวของหมออันจีอาศัยอยู่ด้วย แม้อาโรจะสงสัยในตัวมูมยองว่าใช่พี่ชายแท้ๆของนางหรือไม่ แต่นางก็รู้สึกดีใจที่พี่ชายกลับมา ฝ่ายทางด้านพระพันปีจีโซ ได้วางแผนก่อตั้ง “ฮวารัง” เพื่อเป็นสถานที่ศึกษาเล่าเรียนของลูกหลานตระกูลชั้นสูง รวมถึงมีวัตถุประสงค์เพื่อควบคุมเหล่าขุนนางให้อยู่ภายใต้อำนาจอีกด้วย
เหล่าขุนนางและครอบครัวชั้นสูงของชิลลาได้ส่งบุตรชายเข้าร่วมฮวารัง ไม่ว่าจะเป็น ซูโฮ(ชเวมินโฮ)หนุ่มหล่อเลือดร้อน ชอบใช้กำลัง บันรยู ชายหนุ่มเลือดเย็นที่เต็มไปด้วยควาททะเยอทยานกระหายอำนาจ ฮันฮยอง หนุ่มน้อยวัยใสที่สร้างความกระชุ่มกระชวยใจให้แก่สาวๆได้เป็นอย่างดี และ โยวูล หนุ่มหน้าสวยราวกับผู้หญิงแต่เต็มไปด้วยความลึกลับ รวมถึงมูมยองก็ได้ปลอมตัวเป็นลูกชายหมออันจีเข้าร่วมฮวารังเพื่อหาหนทางแก้แค้น แต่ใครจะคาดคิดว่าพระเจ้าจินฮึงจะตัดสินใจแสดงตัวต่อโลกภายนอกโดยการปลอมตัวเข้าร่วมฮวารังและใช้ชื่อปลอมว่า “จี-ดวี” ด้วย
สมาชิกของฮวารังเริ่มฝึกฝนทั้งในเรื่องศาสตร์และศิลป์ แต่ด้วยความที่บางคนนิสัยไม่ลงรอยกัน ทำให้เกิดความขัดแย้ง กลายเป็นการทะเลาะเบาะแว้งกันอยู่บ่อยครั้ง ทางด้านอาโร บังเอิญได้ยินบทสนทนาระหว่างพระพันปีจีโซกับจี-ดวี ทำให้รู้ว่าแท้จริงแล้วจี-ดวีคือพระเจ้าจินฮึง เมื่อพระพันปีจีโซรู้เรื่องเข้าจึงสั่งคนตามฆ่านาง แต่ก็ได้พระเจ้าจินฮึงช่วยเหลือและรอดมาได้ พระเจ้าจินฮึงตกหลุมรักอาโร ทางด้านมูมยองก็สนใจในตัวนางเช่นกัน จึงเกิดเป็นความขัดแย้งระหว่างทั้งคู่ขึ้น แม้การเริ่มต้นในฮวารังจะเต็มไปด้วยความขัดแย้ง แต่ความผูกพันและการร่วมฝ่าฟันในภารกิจต่างๆที่ทางฮวารังมอบหมายให้ปฏิบัติทำให้เหล่าดอกไม้งามแห่งฮวารังได้เติบโตขึ้นด้วยความรักและความตั้งใจ
นางร้าย (ละครโทรทัศน์)
นางร้าย เป็นละคร โรแมนติก ดราม่า บทประพันธ์โดย เกตุวดี บทโทรทัศน์ สร้างมาแล้ว2ครั้ง
ครั้งที่ 1 ออกอากาศทาง สถานีโทรทัศน์ไทยทีวีสีช่อง 3 ผลิตโดย บริษัท ฮูแฮนด์ ฮู จำกัด เขียนบทโทรทัศน์โดย วรการ กำกับการแสดงโดย ชูศักดิ์ สุธีรธรรม นำแสดงโดยวิลลี่ แมคอินทอช, จันทร์จิรา จูแจ้ง, มยุริญ ผ่องผุดพันธ์, ขวัญฤดี กลมกล่อม และนักแสดงอีกมากมาย ออกอากาศทุกวันจันทร์ - อังคาร 20.15 น. ออกอากาศเมื่อวันที่ 8 ตุลาคม พ.ศ. 2544 - 19 พฤศจิกายน พ.ศ. 2544
ครั้งที่ 2 ออกอากาศทาง สถานีโทรทัศน์สีกองทัพบกช่อง 7 ผลิตโดย บริษัท มงคลดี โปรดักชั่น จำกัด เขียนบทโทรทัศน์โดย วรพันธ์ รวี กำกับการแสดงโดย ตะวัน จารุจินดา นำแสดงโดย กิตตน์ก้อง ขำกฤษ, ทิสานาฏ ศรศึก, อาภา ภาวิไล, วรากร ศวัสกร, ชยพล บุนนาค, ญดา สุวรรณปัฏนะ และนักแสดงอีกมากมาย
สตัฟฟัน เด มิสตูรา
สตัฟฟัน เด มิสตูรา () เป็นนักการทูตอิตาลี-สวีเดนที่มีประสบการณ์ยาวนานและอดีตสมาชิกของรัฐบาลอิตาลี หลังจากอาชีพ 40 ปีในหลายหน่วยงานของสหประชาชาติ เขาได้รับการแต่งตั้งเป็นปลัดกระทรวง (รัฐมนตรีชั้นรอง) สำหรับการต่างประเทศในรัฐมนตรีอิตาลีที่นำโดยมารีโอ มอนตี ปัจจุบัน เขาเป็นผู้อำนวยการวิลลาซันมีเกเลในกาปรี และทูตพิเศษแห่งสหประชาชาติเพื่อรับมือวิกฤติซีเรีย
ตำแหน่งสหประชาชาติของเด มิสตูรา ก่อนหน้าประกอบด้วยผู้แทนพิเศษของเลขาธิการสหประชาชาติในประเทศอิรัก (ค.ศ. 2007–2009) และประเทศอัฟกานิสถาน (ค.ศ. 2010–2011), ผู้แทนส่วนบุคคลของเลขาธิการสหประชาชาติสำหรับเลบานอนตอนใต้ (ค.ศ. 2001–2004) และผู้อำนวยการศูนย์ข้อมูลสหประชาชาติในกรุงโรม (ค.ศ. 2000–2001) งานของเขาได้พาเขาไปสู่จุดที่มีปัญหามากที่สุดในโลกรวมถึงอัฟกานิสถาน, อิรัก, รวันดา, โซมาเลีย, ซูดาน และอดีตยูโกสลาเวีย
ดับเบิลยูซีดับเบิลยู เวิลด์ซิกแมน แทกทีม แชมเปี้ยนชิพ
ดับเบิลยูซีดับเบิลยู เวิลด์ซิกแมน แทกทีม แชมเปี้ยนชิพ (อังกฤษ:WCW World Six-Man Tag Team Championship) เป็นเข็มขัดแชมป์แทกทีม 6 คนของ WCW ก่อตั้งขึ้นเมื่อ 17 กุมภาพันธ์ 1991 ถึง พฤศจิกายน 1991 ถือเป็นรุ่นแชมป์ที่ฟื้นขึ้นมาจาก NWA World Six-Man Tag Team Championship ที่ถูกนำมาใช้ในจิมคร็อกเก็ตโปรโมชันส์
วิทยาลัยดนตรีมอสโก
วิทยาลัยดนตรีมอสโก หรือชื่อทางการคือ วิทยาลัยดนตรีรัฐมอสโกที่ตั้งชื่อตามปิออตร์ อิลิช ไชคอฟสกี () เป็นสถาบันสอนดนตรีที่ตั้งอยู่ในกรุงมอสโก ประเทศรัสเซีย วิทยาลัยดนตรีมีการสอนหลักสูตรต่าง ๆ ได้แก่ Bachelor of Music Performance, Master of Music และ ปริญญาเอกด้านการวิจัย รวมทั้งมอบทุนการศึกษาในระดับปริญญาตรี และ ปริญญาโทในด้านการแสดงดนตรีและการวิจัยทางดนตรี
วิทยาลัยดนตรีก่อตั้งขึ้นในปี 1866 ในชื่อ Moscow Imperial Conservatory โดยผู้ร่วมก่อตั้งคือ Nikolai Rubinstein และ เจ้าชาย Nikolai Troubetzkoy เป็นวิทยาลัยดนตรีที่เก่าแก่ที่สุดเป็นอันดับสองในรัสเซีย รองจากวิทยาลัยดนตรีเซนต์ปีเตอร์สเบิร์ก ปิออตร์ อิลิช ไชคอฟสกี ได้รับการแต่งตั้งเป็นศาสตราจารย์ด้านทฤษฎีและความกลมกลืนในช่วงเปิดตัว ตั้งแต่ปี 1940 วิทยาลัยดนตรีได้ถูกตั้งชื่อตามเขา
แม่น้ำงาว
น้ำแม่งาว เป็นแม่น้ำสายหนึ่งที่มีต้นกำเนิดใน อำเภองาว จังหวัดลำปาง โดยต้นน้ำเกิดมีแหล่งกำเนิดจากดอยปากบ่องผาแดง เป็นภูเขาสายหนึ่งของทิวเขาผีปันน้ำ ตะวันออกในเขตบ้านขุนแม่งาว ตำบลบ้านร้อง อำเภองาว จังหวัดลำปาง ไหลผ่านที่ราบลุ่มจากที่ภูเขาสูงลงสู่อำเภองาว จากนั้นไหลบรรจบสู่แม่น้ำยมที่อำเภอสอง จังหวัดแพร่ เป็นลำน้ำสาขาหลักของแม่น้ำยม หนึ่งในแม่น้ำสี่สายต้นกำเนิด แม่น้ำเจ้าพระยา
ภูเขาไฟเอเรบัส
ภูเขาไฟเอเรบัส () เป็นภูเขาไฟมีพลังที่อยู่ใต้สุดของโลกและเป็นสูงเป็นอันดับ 2 ในทวีปแอนตาร์กติการองจากภูเขาไฟซีย์เล ภูเขาลูกนี้เป็นภูเขาบนเกาะที่สูงเป็นอันดับ 6 ของโลก สูง 3,794 เมตรตั้งอยู่บนเกาะรอสส์ที่เป็นที่ตั้งของภูเขาดับสนิทอย่างภูเขาเทเรอะและภูเขาเบิรด์
ภูเขาลูกนี้เริ่มปะทุเมื่อประมาณ 1.3 ล้านปีที่แล้ว และภูเขาลูกนี้ยังเป็นที่ตั้งของที่สังเกตการณ์ที่ดูแลโดยสถาบันเหมืองแร่และเทคโนโลยีแห่งรัฐนิวเม็กซิโก
ภูเขาไฟเอเรบัสเป็นภูเขาไฟที่มีกิจกรรมทางภูเขาไฟมากที่สุดในแอนตาร์กติกาและยังเป็นจุดปะทุของจุดร้อนเอเรบัสในปัจจุบัน ยอดปล่องภูเขาไฟมีทะเลสาบหินโฟโนไลต์หลอมเหลวซึ่งเป็นหนึ่งในห้าของทะเลสาบลาวาที่อยู่ถาวรบนโลก เอเรบัสเป็นภูเขาไฟที่ประทุแบบสตรอมโบเลียนตามทะเลสาบลาวาหรือตามรอยแตกทั้งหมดของปล่องภูเขาไฟ ภูเขาไฟลูกนี้มีความโดดเด่นทางวิทยาศาสตร์เนื่องจากกิจกรรมการปะทุต่อเนื่องอยู่ในระดับต่ำและผิดปกติทำให้ช่วยให้ศึกษาการประทุแบบสตรอมโบเลียนได้อย่างใกล้ชิด ภูเขาลูกนี้มีลักษณะเฉพาะร่วมกับภูเขาไฟบนโลกเพียงไม่กี่แห่ง เช่นภูเขาไฟสตรอมโบลีในประเทศอิตาลี การศึกษาทางวิทยาศาสตร์ของภูเขาไฟลูกนี้ค่อนข้างสะดวกเนื่องจากอยู่ห่างจากที่ตั้งของฐานสกอตของนิวซีแลนด์และสถานีแม็คเมอร์โดของสหรัฐเพียง 35 กม.
ภูเขาไฟเอเรบัสจัดเป็นกรวยภูเขาไฟสลับชั้นโดยครึ่งล่างเป็นรูปโล่ด้านบนเป็นกรวยภูเขาไฟสลับชั้น ส่วนประกอบที่ปะทุออกมาจากเอเรบัสจะเป็นพวกผลึกดอก อะนอร์โทเคลส เทไฟร์ทและหินโฟโนไลต์ซึ่งเป็นส่วนประกอบของลาวาในภูเขาไฟ ส่วนประกอบของการระเบิดที่เก่าแก่ที่สุดมีส่วนประกอบไม่ต่างกันแต่จะมีหินบาซาไนต์หลอมเหลวที่หนืดซึ่งเป็นส่วนที่ทำให้เป็นรูปโล่บริเวณตีนเขา หินบาซาไนต์และหินโฟโนไลต์หลอมเหลวจำนวนเล็กน้อยทำให้เกิดสันเขาแฟรงและสถานที่อื่น ๆ รอบภูเขาไฟเอเรบัส ภูเขาไฟเอเรบัสเป็นภูเขาไฟที่ปะทุโฟโนไลต์เพียงแห่งเดียวในโลกในปัจจุบัน
เจมส์ คลาร์ก รอสส์ค้นพบภูเขาลูกนี้ในวันที่ 27 มกราคม พ.ศ. 2384 (เห็นระหว่างการปะทุ) อีกทั้งยังตั้งชื่อให้ภูเขาลูกนี้และภูเขาเทเรอะตามชื่อเรือหลวงเอเรบัสและเรือหลวงเทเรอะ
เกาะแอ็นสท์ เทลมัน
เกาะแอ็นสท์ เทลมัน (, ) เป็นเกาะที่มีความยาว 15 กิโลเมตรและกว้าง 500 เมตรของคิวบาในอ่าว Gulf of Cazones ตั้งชื่อตามนักคอมมิวนิสต์และนักกิจกรรมชาวเยอรมัน แอ็นสท์ เทลมัน เกาะนี้ถูกถ่ายโอนการปกครองให้กับเยอรมนีตะวันออก ในปี 1972 แม้กระนั้นเมื่อหนังสือพิมพ์เยอรมันพยายามที่จะเยี่ยมชมเกาะหลังจากเยอรมนีรวมประเทศ พวกเขาบอกว่าการถ่ายโอนนี้เป็นเพียงแค่ "การแสดงเชิงสัญลักษณ์" เท่านั้น
ก่อนถึงปี 1972 เกาะนี้เป็นที่รู้จักในชื่อ Cayo Blanco del Sur เนื่องในโอกาสเยือนคิวบาของเอริช ฮอเนคเคอร์ ผู้นำเยอรมนีตะวันออก ในเดือนมิถุนายน 1972 ฟีเดล กัสโตรได้เปลี่ยนชื่อเกาะเพื่อเป็นเกียรติแก่ แอ็นสท์ เทลมัน นักคอมมิวนิสต์ นักกิจกรรม และ เลขาธิการกลางพรรคคอมมิวนิสต์แห่งเยอรมนี ในช่วงยุคของสาธารณรัฐไวมาร์ เขาถูกจับกุมตัวโดยเกสตาโป ในปี 1933 เขาถูกลงโทษโดยการใช้แรงงานหนักเป็นเวลา 11 ปี ก่อนจะถูกยิงที่ค่ายกักกันบูเคนวัลด์ ตามคำสั่งของ อดอล์ฟ ฮิตเลอร์ ในปี 1944 อ้างอิงจากบทความในหนังสือพิมพ์ "Neues Deutschland" ลงวันที่ 20 มิถุนายน 1972 ผู้นำคิวบาประกาศเปลี่ยนชื่อเกาะและหนึ่งในชายหาดเป็น "ชายหาดสาธารณรัฐประชาธิปไตยเยอรมนี" (, ) รายการข่าวโทรทัศน์ของเยอรมนีตะวันออก "Aktuelle Kamera" ได้รายงานเกี่ยวกับพิธีเปิดรูปปั้นครึ่งตัวของแอ็นสท์ เทลมันเมื่อวันที่ 18 สิงหาคม 1972 ในที่นี่มีมีเอกอัครราชทูตเยอรมนีตะวันออก ผู้แทนจากเยอรมนีตะวันออกและคิวบาประมาณ 100 คน เข้าร่วมพิธีเปิดในครั้งนี้
ในเดือนมีนาคม 1975 รัฐบาลเยอรมนีตะวันออกได้ส่งนักร้อง Frank Schöbel ไปยังคิวบาเพื่อทำมิวสิกวิดีโอ และฉากบางส่วนของเกาะถูกถ่ายรวมอยู่ในสารคดีเน้นเกาะซึ่งเป็นสัญลักษณ์ของมิตรภาพระหว่างเยอรมนีตะวันออกและคิวบา
ในปี 1998 เกาะแห่งนี้ได้รับความเสียหายอย่างรุนแรงจากพายุเฮอริเคนมิทช์ซึ่งทำให้รูปปั้นครึ่งตัวของแอ็นสท์ เทลมันเสียหาย
สถานทูตคิวบาประจำเยอรมนีและกระทรวงการต่างประเทศเยอรมนีกล่าวในนำนองเดียวกันว่า การเปลี่ยนชื่อเกาะนั้นเป็น "การแสดงเชิงสัญลักษณ์" เกาะไม่เคยถูกถ่ายโอนการปกครองจากคิวบาและรัฐเยอรมันทั้งสองซึ่งเป็นเจ้าของเกาะและหลังการรวมประเทศในวันที่ 3 ตุลาคม 1990
สกุลกูดต้น
สกุลกูดต้น ("Cyathea") อยู่ในวงศ์เฟินต้น (Cyatheaceae) ลักษณะเป็นเฟินมีลำต้นขนาดใหญ่ ใบประกอบ 1-3 ชั้น เวียนหนาแน่นช่วงยอด ก้านใบสีน้ำตาลหรือดำ ส่วนมากมีเกล็ดและขน เส้นใบแตกเป็นง่าม ส่วนมากไม่เรียงจรดกัน กลุ่มอับสปอร์รูปกลมอยู่ด้านล่างใบ มีเยื่อคลุมรูปถ้วยบาง ๆ หรือไม่มี เซลล์ผนังหนาเบี้ยว สปอร์รูปพีระมิด
สกุลกูดต้นมีมากกว่า 470 ชนิด กระจายพันธุ์ในป่าดิบชื้นถึงป่าเขตอบอุ่น ชื่อสกุล "Cyathea" มาจากคำในภาษากรีก "kyatheion" แปลว่า ถ้วยเล็ก ๆ ตามลักษณะของกลุ่มอัปสปอร์
ฮิราอิ โมโมะ
ฮิราอิ โมโมะ (เกาหลี: 히라이 모모, ญี่ปุ่น: 平井 もも; เกิดวันที่ 9 พฤศจิกายน ค.ศ. 1996) เป็นที่รู้จักในชื่อ โมโมะ เป็นนักร้องเคป็อปชาวญี่ปุ่น ทั้งเป็นสมาชิกทไวซ์ (Twice) กลุ่มดนตรีหญิงซึ่งบริษัทเจวายพีเอนเตอร์เทนเมนต์ (JYP Entertainment) จัดตั้งขึ้นในเกาหลีใต้เมื่อปี 2015 ผ่านรายการรีแอลลิตีโชว์ชื่อ ซิกซ์ทีน (Sixteen)
ฮิราอิ โมโมะ เกิดเมื่อวันที่ 9 พฤศจิกายน ค.ศ. 1996 ที่จังหวัดเกียวโต ประเทศญี่ปุ่น ในปี 2012 บริษัทเจวายพีเอนเตอร์เทนเมนต์ได้ชมวิดีโอการเต้นของเธอกับพี่สาว จึงเชื้อเชิญคนทั้งสองให้มารับการคัดเลือกเป็นนักแสดง แต่เธอผ่านการคัดเลือกผู้เดียว
เธอได้เดบิวต์เป็นหนึ่งในเก้าสมาชิกของเกิร์ลกรุปทไวซ์ในเดือนตุลาคมปีค.ศ. 2015 ในฐานะสมาชิกคนหนึ่งของเจวายพีเอนเตอร์เทนเมนต์ แม้ว่าเธอจะถูกคัดออกจากรายการออดิชั่นซิกซ์ทีน แต่โมะโมะก็ได้เปิดตัวในฐานะผู้ผ่านการออดิชันเพิ่มเติมโดยผ่านการคัดเลือกจากพัก จิน-ย็อง
เทรนต์ เซเวน
เบนจามิน มอริซ เวบบ์ (Benjamin Maurice Webb; ) นักมวยปล้ำอาชีพชาวอังกฤษที่รู้จักกันดีในชื่อบนสังเวียน เทรนต์ เซเวน (Trent Seven) ปัจจุบันเซ็นสัญญากับ WWE สังกัดในค่ายพัฒนาทักษะ NXT เขายังเป็นครึ่งหนึ่งของแชมป์ NXT Tag Team Championship ร่วมกับ Tyler Bate ในนาม "Moustache Mountain"
Seven และ Tyler Bate จากทีม Moustache Mountain ทั้งคู่ได้แชมป์ Progress Tag Team Championship และ RPW Undisputed British Tag Team Championship ใน UK และ Chikara Campeonatos de Parejas ในอเมริกา. โดยทั้ง Seven, Bate และ Pete Dunne ยังร่วมทีมในนาม "British Strong Style". Seven ยังประสบความสำเร็จเดี่ยวโดยได้แชมป์ ICW World Heavyweight Championship
หมู่บ้านสันติภาพ (ประเทศเกาหลีเหนือ)
คีจ็อง-ดง เป็นหมู่บ้านที่ตั้งอยู่ในพย็องฮวารี (), นครแคซ็อง, ประเทศเกาหลีเหนือ ตั้งอยู่ระหว่างทางตอนเหนือของเขตปลอดทหารเกาหลี (DMZ) ในเกาหลีเหนือจะรู้จักชื่อหมู่บ้านนี้ว่า "หมู่บ้านสันติภาพ" (), ในบางครั้งหมู่บ้านแห่งนี้ได้ถูกขนานนามว่า "หมู่บ้านแห่งการโฆษณาชวนเชื่อ" () โดยสื่อภายนอกปรเทศเกาหลีเหนือ เช่น ประเทศเกาหลีใต้ และสื่อตะวันตก
คีจ็อง-ด็ง เป็นหนึ่งในสองหมู่บ้านที่ได้รับอนุญาติให้ตั้งอยู่ในเขตปลอดทหารเกาหลีที่ห่างกัน 4 กิโลเมตร (2.5 ไมล์) หลักจากที่สิ้นสุดสงครามเกาหลี ยังมีหมู่บ้านของประเทศเกาหลีใต้ที่ชื่อว่า แดซ็อง-ด็ง ซึ่งอยู่ห่างกันเพียง
กองกำลังเฉพาะกิจร่วมผสม–ปฎิบัติการแก้ปัญหาจากต้นกำเนิด
กองกำลังเฉพาะกิจร่วมผสม–ปฏิบัติการแก้ปัญหาจากต้นกำเนิด (; อักษรย่อ: CJTF–OIR) เป็นกองกำลังเฉพาะกิจร่วม ซึ่งจัดตั้งขึ้นโดยรัฐบาลระหว่างประเทศที่นำโดยสหรัฐ เพื่อต่อต้านรัฐอิสลามอิรักและลิแวนต์ (ไอเอสไอแอล) ที่จัดขึ้นโดยกองบัญชาการทหารส่วนกลางของสหรัฐเพื่อประสานความร่วมมือทางทหารในการต่อต้านไอเอสไอแอล (ดาอิซ) และประกอบด้วยกองกำลังทหารสหรัฐกับบุคลากรจากกว่า 30 ประเทศ เป้าหมายที่ระบุไว้ของกองกำลังเฉพาะกิจร่วมผสม–ปฏิบัติการแก้ปัญหาจากต้นกำเนิด คือ "ลดและทำลาย" ไอเอสไอแอล ซึ่งจัดตั้งโดยกองบัญชาการทหารส่วนกลางของสหรัฐ ที่ได้มีการประกาศในเดือนธันวาคม ค.ศ. 2014 หลังจากที่ได้มีการจัดตั้งขึ้นเพื่อแทนที่การจัดการเฉพาะกิจที่ได้รับการจัดตั้งขึ้นก่อนหน้านี้ เพื่อประสานงานการดำเนินงานหลังจากจำนวนที่เพิ่มขึ้นอย่างรวดเร็วจากไอเอสไอแอลที่อิรักในเดือนมิถุนายน กองกำลังเฉพาะกิจนี้ก่อตัวขึ้นในเดือนตุลาคม ค.ศ. 2014 "การรวมกลุ่มการประชุม" เป็นครั้งแรกจัดขึ้นในสัปดาห์แรกของเดือนธันวาคม ค.ศ. 2014 ปฏิบัติการปัจจุบันมีชื่อว่าปฏิบัติการแก้ปัญหาจากต้นกำเนิดโดยกระทรวงกลาโหมสหรัฐ ทั้งนี้ ผู้บัญชาการทหารสัมพันธมิตรคนปัจจุบันได้แสดงเจตจำนงที่จะถอนรากถอนโคนไอเอสไอแอลออกจากเมืองสำคัญของซีเรียเมื่อสิ้นสุดการเป็นผู้บัญชาการของเขา
Happy Birthday (แก้ความกำกวม)
แฮปปีเบิร์ธเดย์ หรือ Happy Birthday อาจหมายถึง
เจนนิเฟอร์ พริตซ์เกอร์
เจนนิเฟอร์ นาตาลยา พริตซ์เกอร์ (; ค.ศ. 1950 – ) เป็นทั้งนักลงทุน, นักการกุศลชาวอเมริกัน และสมาชิกของตระกูลพริตซ์เกอร์ พริตซ์เกอร์เกษียณในฐานะพันโทจากกองทัพบกสหรัฐในปี ค.ศ. 2001 และหลังจากนั้นก็เป็นพันเอกกิตติมศักดิ์ในหน่วยกำลังรักษาดินแดนทหารบกรัฐอิลลินอยส์ เธอเป็นผู้ก่อตั้งมูลนิธิตาวานีในปี ค.ศ. 1995, ตาวานีเอนเตอร์ไพรส์ในปี ค.ศ. 1996 และหอสมุดทหารพริตซ์เกอร์ในปี ค.ศ. 2003 พริตซ์เกอร์ได้อุทิศตนต่อการสมัครงานของพลเมืองและความมั่งคั่งที่เกิดขึ้น รวมถึงการบริจาคอย่างมีนัยสำคัญเพื่อขยายความเข้าใจและการสนับสนุนสำหรับ "ทหารพลเมือง"
ในเดือนสิงหาคม ค.ศ. 2013 พริตซ์เกอร์ออกแถลงการณ์ต่อบุคคลที่เกี่ยวข้องกับธุรกิจและองค์กรการกุศลสองแห่งซึ่งต่อมาได้รับความสนใจจากสื่อมวลชน โดยแสดงการเปลี่ยนแปลงชื่อจาก "เจ.เอ็น." เป็น "เจนนิเฟอร์ นาตาลยา" เพื่อสะท้อนให้เห็นสถานะของเธอเป็นผู้หญิงจากการข้ามเพศ ส่งผลให้เธอเป็นมหาเศรษฐีที่เป็นคนข้ามเพศคนแรกและเพียงหนึ่งเดียว
รายชื่อศิลปินที่มียอดผู้ฟังมากที่สุดในสปอทิฟาย
นี่คือรายชื่อศิลปินที่มียอดผู้ฟังมากที่สุดบนสปอทิฟาย จำนวนผู้ฟังมากที่สุด 20 อันดับ ในปัจจุบัน เดรกเป็นศิลปินที่มียอดผู้ฟังมากที่สุดในเดือนกรกฎาคม พ.ศ. 2561 ยอดผู้ฟังจำนวน 49 ล้านคน เขายังเป็นศิลปินที่มียอดการฟังมากที่สุดตลอดกาลจำนวนยอดฟังกว่า 10 พันล้านครั้ง
นี่คือรายชื่อศิลปินที่มียอดการฟังมากที่สุดตลอดกาล จัดโดยสปอทิฟายโกลบอลท็อบ 200
เส้นเวลาของศิลปินที่มีตำแหน่งสูงสุดในแต่ละเดือนในฐานะศิลปินที่มีการสตรีมมากที่สุดนับตั้งแต่กันยายน 2558
ศิลปินที่มียอดผู้ฟังมากที่สุดในปี พ.ศ. 2560 ของสปอทิฟาย คือ เอ็ด ชีแรน ที่มีการฟัง 6.3 พันล้านครั้งในปีนั้น นี่ถือเป็นปีที่สองของเขาในรายการ
ศิลปินที่มียอดผู้ฟังมากที่สุดในปี พ.ศ. 2559 ของสปอทิฟาย คือ เดรก ที่มีการฟัง 4.7 พันล้านครั้งในปีนั้น เป็นปีที่สองติดต่อกัน
ศิลปินที่มียอดผู้ฟังมากที่สุดในปี พ.ศ. 2558 ของสปอทิฟาย คือ เดรก ที่มีการฟัง 1.8 พันล้านครั้งในปีนั้น
ศิลปินที่มียอดผู้ฟังมากที่สุดในปี พ.ศ. 2557 ของสปอทิฟาย คือ เอ็ด ชีแรน ที่มีการฟัง 860 ล้านครั้งในปีนั้น
ศิลปินที่มียอดผู้ฟังมากที่สุดในปี พ.ศ. 2556 ของสปอทิฟาย คือ แมคเคิลมอร์ & ไรอัน ลิวอิส
ธนวิช วงศ์สุวรรณ
ธนวิช วงศ์สุวรรณ ชื่อเล่น ปอม เกิดเมื่อวันที่ 2 ตุลาคม พ.ศ. 2527 นักแสดงชาวไทย การศึกษาโรงเรียนมัธยม โรงเรียนทวีธาภิเศก จบจากมหาวิทยาลัย ราชภัฏบ้านสมเด็จเจ้าพระยาเริ่มเข้าวงการบันเทิงเป็นนักตัวประกอบต่อมามีผลภาพยนตร์และผลงานละครต่อมามีผลงานละครกับทางช่อง 7
ประวัติ ผลงานแจ้งเกิด ปอม ธนวิช